Siipien helinää: Teetä ja drinkkejä\nViikonloppu on vihdoin saapunut, onpa ihanaa. Aion ottaa ihan rennosti, syödä hyvin, ulkoilla ja katsella leffoja näillä näkymin. Viikkoon sisältyi niin paljon opiskelua joka päivälle, että viikonlopun aikana en meinaa avatakaan kirjoja. Nautiskelen vaan olemisen riemusta vaihteeksi. :)\nLöysin kaupasta tämmöistä yllättävän hyvänmakuista teetä, kun etsiskelin jotain vaihtoehtoja mustalle teelle. Tykkään kyllä juoda kaikenmaailman hedelmänmakuisia mustia teitä (teetä?:D), mutta vaihtelu virkistää ja muutenkin on hyvä välillä juoda vähemmän kofeiinia omaavia juomia. Moni on puhunut yleisesti näistä Rooiboksista, joten ajattelin kokeilla tätä versiota yllätyen todella positiivisesti. Tätä teetä juodessa tulee jotenkin rentoutunut olo. Tarkoituksena oli alunperin ostaa siskon ja monen muunkin suosittelemaa Clipper-teetä, mutta kauppa jossa kävin ei sitä tarjonnut. Nappasinpa sitten jonkun samantyyppisen ja ostan Clipperiä toisella kerralla.\nTäällä hetkellä viettelen iltaa taas maaseudun rauhassa Ljungskilessä ja nautin kotona olevasta tilasta. Pienen huoneen jälkeen normaalikokoinen asunto tuntuu valtavalta! Täällä on ihana siistiä ja puhdasta sillä Miikka ahkeroi aiemmin viikolla yhden päivän kokonaan siivoten paikan lattiasta kattoon. Ihana tapa itselle aloittaa viikonloppu kun on siistiä ja jääkaappikin juuri täytetty. Kuulemma mulle olisi ehkä luvassa Cosmopolitan-drinkki illalla, saapi nähdä pääsekö lupaus toteen ;)\nLähettänyt Rosita klo 19.00\nPeppu 19. huhtikuuta 2013 klo 20.46\nKivaa viikonloppua! Meitsillähän se menee töissä, huomenaamuna (tai tänään?) herätys kello 3, eh.\nRosita 19. huhtikuuta 2013 klo 21.19\nEikä, onpa kamalan aikasin!! Mä olisin ihan sekaisin tohon aikaan yöstä ja aina tulee paha olo jos pitää kesken unien nousta vaikka lentokentälle. Ei muuta kun aikasin nukkumaan niin jaksaa paremmin :) Tsemppiä!


Ajan Hiekka Tiimiaktiviteetti - Catalyst Suomi\nSuoriudu haastetehtävistä ja murra koodi\nJoukkueet kisaavat tiimalasissa valuvaa hiekkaa vastaan suoriutuakseen haastetehtävistä. Lepakkoluolassa täytyy purkaa hieroglyfit ja järjestää kirjaimet sanoiksi, joista saadaan johtolanka aavikon salaisuuden selvittämiseksi. Aavikkomiina-osiossa joukkueet ohjaavat sokkoina eteneviä kollegoitaan jalokivikätköille. Aavikonylitystehtävässä laitetaa ntiimidynamiikan koetukselle, kun tiiminjäsenet täytyy saada siirrettyä oikein reitinvalinnoin hiekkaerämaan yli. Pyramidin jalokivi -haasteessa tiiminjäsenten tulee operoida tarttumakouralla aarteen pelastamiseksi. Kaivuu-osiossa tiimit kokoavat aavikkopalapelin ja selvittävät johtolankoja löytääkseen dinosauruksen luita aavikon hiekan seasta.\nKun kaikki osiot on tehty, joukkueet kokoontuvat yhteen tehtävissä selvitettyjen johtolankojen ja vihjeiden kanssa ratkaisemaan yhdessä viimeistä mysteeriä, joka johtaakin hilpeään hauskanpitoon!\nJokaisen tehtävän menestyksekäs ratkaiseminen edellyttää taitavaa kommunikaatiota ja ryhmädynamiikkaa. Joukkueiden tulee myös pystyä yhteistoimintaan keskenään jakaen keräämänsä tiedot ja hyödyntäen erilaiset taitonsa, joilla viimeinen mysteeri saadaan ratkaistua.\nKeskitymme tiimissämme luovaan ja innovatiiviseen ajatteluun ja halusimme tehdä jotakin, jonka avulla pääsimme hetkeksi pois digitaalisesta ympäristöstä vanhaan kunnon oppimisympäristöön. Ajan hiekka oli todella hauska ja korosti luovan ajattelun tärkeyttä.


Derbi DRD Racing Racing 50 cm³ 2007 - Kalajoki - Mopo - Nettimoto\nRacing Musta mopo\nKesällä tehty koneremppa ja yläkerta vaihdettu. Sen jälkeen mopolla on ajettu noin 2000km. Aikaisempaa kilometrimäärää en tiedä mutta itse ajoin remonttia ennen joku 500km.\nMopo kulkee 73kmh. Elikkä mopoon on laitettu enoxin tehoputki, rajoittamaton cdi ja välityksiä on muutettu.\nMukaan tulee nastarenkaat, vakioputki, vakio cdi, hoonattu 50cc pytty, muutama hampikasta, miinukset ovat että katteissa pieniä käytön jälkiä ja öljy proppun tiiviste vuotaa hieman\nDerbi DRD (50) , 28 tkm\n'07 , 28 tkm


Koulutuksen suunnittelu ja kriteerien valinta – Hopeametsän\nKoulutuksen suunnittelu ja kriteerien valinta\nEilen erottelu sujui hyvin, jos purkit olivat vierekkäin. Silloin Nesla haisteli molempia ja valitsi useimmiten oikean, mutta jos niiden välissä oli tyhjää, niin valitsi jo telineelle tullessa jomman kumman. Useimmiten meni siltikin oikein, mutta väärän ilmaisun jälkeen (kun käytin negatiivista rankaisua eli poistin kohdepurkin) ei ollut enää kauhean innokas lähtemään oikealle purkille ja nosti tassuakin (=ilmaisu) laiskasti.\nMielestäni negatiivisen rankaisun käyttö on äärimmäisen vaikeaa, jos purkit eivät ole käsissä ja silloinkin sen käyttö voi hämmentää koiraa. (Vrt. kanakurssilla avustaja poisti ja palautti oikean värin ja ohjaaja keskittyi palkkaamiseen.) , joten tänään päätin kokeilla jotain muuta. Laitoin telineeseen useamman tyhjän purkin ja telineen päähän kohdehajun. Ajatus tässä oli se, että kun purkkeja on enemmän kuin kaksi, niin Nesla ei voi arpoa. Väärän ilmaisun kohdalla käyttäisin negatiivisen rankaisun sijasta sammuttamista = minä en tee mitään jos Nesla ilmaisee väärän purkin.\nNesla nuuski hienosti kaikki purkit läpi ja ilmaisi hienosti telineen päässä olevan kohdehajun. Laitoin telineen joka kerta eri asentoon (pystyyn, vaakaan, vinottain jne.) ja hyvin meni. Kolmannella kerralla vaihdoin hajun telineen päästä tyhjien purkkien keskelle. Nesla teki ilmaisun telineen toisessa päässä tyhjällä purkilla. En reagoinut tähän ja Nesla meni telineen toiseen päähän ja ilmaisi siellä tyhjän. Nesla ehti näiden kahden sarjan (2 x 6) aikana liittää kohdepurkin sijainnin telineen päähän eli tätä harjoitusta ei kannata enää toistaa… Sarjassamme älä tee näin.\nEnsi kerralla aion tehdä niin, että annan Neslan haistaa kädestä kohdepurkkia ja ilmaista sen. Nesla jää odottamaan paikalleen (odottaa pienen maton päällä lupaa aloittaa) ja vien purkin telineeseen, jossa on vain yksi tyhjä purkki. En käytä avustajaa palkkaamiseen vaan palkkaan kohdepurkin suunnasta. Avustaja voisi mahdollisesti vaihtaa purkkien paikkaa. En käytä negatiivista rankaisua, jos ilmaisee väärän, ja teen vain kaksi sarjaa, esim. 2 x 6.\nHajupurkkiteline ja lisää tree…Hajupurkkiteli…Hajukoirakoulutus 3. lähijaksoHajukoirakoulu…


Halvat lennot Ahvenanmaa Madagaskar (AX-MG) - Lentoliput maasta Ahvenanmaa maahan Madagaskar - eSky.fi\nLennot maasta Ahvenanmaa maahan Madagaskar\nHae lentoja maasta Ahvenanmaa maahan Madagaskar\nKatso parhaat lentotarjoukset maasta Ahvenanmaa maahan Madagaskar\n✔ Onko eSkylla saatavilla erityistarjouksia lentoihin kohteeseen maasta Ahvenanmaa maahan Madagaskar?\n✔ Varatessani lennot kohteeseen maasta Ahvenanmaa maahan Madagaskar voinko ostaa myös vakuutuksen?\n✔ Jos varaan lennot kohteeseen maasta Ahvenanmaa maahan Madagaskar, voinko varata myös majoituksen?\n✔ Mitkä lennot lentävät kohteeseen maasta Ahvenanmaa maahan Madagaskar?\neSky.fi-sivustolla varmistamme, että lennot kohteeseen maasta Ahvenanmaa maahan Madagaskar sisältävät paitsi halpalentoyhtiöitä, niin myös sellaisia lentoyhtiöitä, jotka ovat erikoistuneet korkeampiin standardeihin.


Kokoviljasäilörehu ruokinnassa | Nurmen Kasvuohjelma | Kasvuohjelmat | hankkija.fi\nKokoviljasäilörehun käyttö karkearehuna\nKokoviljasäilörehu sopii hyvin nurmisäilörehun rinnalle täydentämään karjatilan karkearehuvalikoimaa. Se sopii umpilehmien ja hiehojen sekä lihanautojen ruokintaan ainoana karkearehuna. Kokoviljasäilörehujen D-arvot ja sulavuudet ovat heikompia kuin nurmisäilörehujen. Niiden syönti on kuitenkin suurempi, mikä kompensoi heikompaa rehuarvoa.\nLypsävillä energian ja valkuaisen tarpeet ovat korkeammat, joten niiden ruokinnassa tärkein rooli on hyvälaatuisella nurmisäilörehulla. Kokoviljasäilörehulla voi kuitenkin onnistuneesti täydentää niukaksi jäänyttä nurmirehusatoa tai tasapainottaa seosrehun koostumusta energian tai valkuaisen suhteen. Syönnin lisääntyminen kompensoi seoksen energia-arvon alenemista.\nKokoviljasäilörehujen valkuaispitoisuus on matala, noin 100 g/kg ka. Niiden käyttö on aina hyvä suunnitella rehuanalyysien perusteella, jolloin ruokintasuunnitelmassa voidaan laskea valkuais- ja kivennäistäydennyksen tarve. Umpilehmien ja hiehojen seokseen on yleensä lisättävä hieman rypsiä.\nKokoviljasäilörehujen tärkkelyspitoisuus vaihtelee noin 15-30 % ka, riippuen korren pituudesta ja jyvien osuudesta kuiva-aineessa. Pitkäkortisen ruisvehnäsäilörehun tärkkelyspitoisuus jää alle 20 % ka, kun ohrasäilörehussa tärkkelystä voi olla 30 % ka. Korren suuri osuus alentaa rehun sulavuutta ja tärkkelyspitoisuutta.\nKokoviljasäilörehu korjataan taikinatuleentumisasteella, joten siinä voidaan hyödyntää satoisia, mutta myöhäisiä viljalajikkeita, jotka eivät ehkä ehtisi tuleentua puintikypsiksi. Onnistuessaan kokoviljasäilörehu voi tuottaa kertakorjuulla saman kuiva-ainesadon (8-12 tn/ha) kuin hyvä nurmirehu. Silloin kasvuston on oltava lakoontumatonta. Parhaita kuiva-ainesatoja tuottavat pitkät, vankkakortiset viljat, kuten ruisvehnä. Ohrasäilörehussa puolestaan jyvien osuus suhteessa korteen on suurempi, mikä parantaa sulavuutta ja rehuarvoa, vaikka kuiva-ainesato jääkin pienemmäksi.


Tuska julkisti ensi vuoden artistikiinnityksiään - useita tälle vuodelle kaavailtuja esiintyjiä edelleen mukana - Inferno.fi\nInferno » Uutiset » Tuska julkisti ensi vuoden artistikiinnityksiään – useita tälle vuodelle kaavailtuja esiintyjiä edelleen mukana\nUutiset Vesa Siltanen 22.6.2020\nMuun muassa Korn, Devin Townsend, Jinjer, High on Fire ja Belzebubs ovat vahvistaneet tulonsa.\nHelsingin Tuska-festivaali on julkistanut ison nipun ensi vuoden kiinnityksiään jo tässä vaiheessa. Ilahduttavasti hyvin moni tämän kesän peruuntuneille festivaaleille kaavailtu bändi on onnistuttu pitämään ohjelmistossa myös ensi vuonna.\nPääesiintyjistä Korn on vahvistettu esiintyjäkatraaseen myös ensi vuonna. Yhtye nähdään myös Seinäjoen Provinssissa, kuten tänäkin kesänä oli tarkoitus. Helsingin Suvilahteen saapuvat lisäksi toivekonsertin tekevä Devin Townsend, Alexi Laihon uusi Bodom After Midnight -orkesteri, sarjakuvabändi Belzebubs, High on Fire, Vltimas, Gaahls Wyrd, Eluveitie, Jinjer, Insomnium, Mokoma, Beast in Black, Lost Society sekä Perturbator.\nMyös muiden kesän 2020 artistien kanssa käydään vielä neuvotteluja ensi vuoden osalta eli muitakin tälle vuodelle kaavailtuja esiintyjiä voidaan nähdä myös ensi vuoden ohjelmistossa. Jo julkaistujen artistien tarkat esiintymispäivät pyritään myös kertomaan mahdollisimman pian.\nKolmen päivän liput Tuska 2021 -festareille ovat nyt myynnissä Tiketissä, Ticketmasterissa ja Lippupisteessä alkaen 159 euron hintaan. Muut lipputyypit tulevat myyntiin myöhemmin. Tälle vuodelle ostetut liput kelpaavat sellaisenaan myös ensi vuonna. Liput voi halutessaan myös palauttaa ostopaikkaan 31. elokuuta mennessä, jolloin lipuista saa rahat takaisin lippukaupan palvelumaksua lukuun ottamatta.


Microsoft keskustelee Maailman talousfoorumissa teknologian yhteiskunnallisesta vaikutuksesta, yksityisyydensuojasta, nuorisotyöllisyydestä ja Big Datasta – Microsoft Oy – Uutisia\nMicrosoft keskustelee Maailman talousfoorumissa teknologian yhteiskunnallisesta vaikutuksesta, yksityisyydensuojasta, nuorisotyöllisyydestä ja Big Datasta\nMicrosoft Oy January 24, 2014 0\nMicrosoft osallistuu parhaillaan Maailman talousfoorumiin Sveitsin Davosissa. Puheenvuoroissaan yhtiö esittelee näkemyksiään maailmantalouden edistämiseksi teknologisten innovaatioiden, yhteiskuntapolitiikan ja yrityskansalaisuuden näkökulmasta.\nTänään yhtiö julkaisi tulokset maailmanlaajuisesta kyselystä, jossa selvitettiin henkilökohtaisen teknologian vaikutuksia nykyelämään ja -yhteiskuntaan. Kysely tehtiin kymmenessä maassa: Brasiliassa, Intiassa, Japanissa, Kiinassa, Meksikossa, Ranskassa, Saksassa, Turkissa, Venäjällä ja Yhdysvalloissa. Vastaajia oli yli 10 000.\nTutkimuksen mukaan ihmiset ympäri maailman kokevat henkilökohtaisen teknologian ruokkivan innovaatioita yhteiskunnan kaikilla sektoreilla. Eniten myönteistä vaikutusta teknologialla koetaan olleen liike-elämään, opetukseen, tuottavuuteen ja taloudellisten mahdollisuuksien parantamiseen. Erityisesti kehitysmaissa nähdään henkilökohtaisen teknologian olevan perusta taloudellisten vaikutusmahdollisuuksien vahvistamiseksi. Tutkimusraportti on ladattavissa täältä.\nMicrosoftin lakiasiainjohtaja Brad Smith osallistui Maailman talousfoorumin viralliseen The Big Brother Problem -sessioon, jossa käsiteltiin yksityisyydensuojaa. Paneelikeskustelu on katsottavissa videotallenteena. Smith on myös julkaissut Microsoft on the Issues -blogissa kirjoituksen, jossa hän kannustaa luomaan kansainvälisen yleissopimuksen valtioiden pääsystä yksityisiin tietoihin.\nMicrosoft osallistui Davosissa myös keskusteluihin nuorisotyöttömyydestä. Yhtiön yhteiskuntasuhteiden johtaja Lori Forte Harnickin mukaan panostukset teknologiakasvatukseen ovat tärkeitä yhä pahenevan nuorisotyöttömyyden ratkaisemisessa. Hän kirjoittaa, että haaskaamme maailman nuorissa piilevän potentiaalin, jos emme tarjoa heille teknologisia välineitä, taitoja ja koulutusta. Hän jakaa näkemyksensä blogikirjoituksessa sekä mielipidekirjoituksessa Huffington Post -verkkolehdessä.\nMicrosoft esitteli Davosissa myös skenaariodemoja yhteiskunnallisista oivalluksista, joita Big Data -teknologia mahdollistaa. Demovideoissa näytetään mitä kaikkea Maailman talousfoorumin tuottamasta valtavasta 148 maata kattavasta tietomäärästä voi saada irti. Excel-muodossa oleva tieto käsiteltiin Microsoftin Power BI -työkaluilla.\nTags julkinen sektori julkishallinto tietoturva


Lähitukihenkilö yritysasiakasympäristöön - Avoimet työpaikat\nTyöpaikat / Lähitukihenkilö yritysasiakasympäristöön\nTehtävässä menestyminen edellyttää sinulta aiempaa kokemusta IT-tuen tehtävistä sekä luontevaa asiakasrajapinnassa toimimista. Toivomme sinulta aiempaa kokemusta myös tikettijärjestelmän käytöstä.\nTehtävä on määräaikainen noin 4 kuukautta, kesto tarkentuu vielä. Työtunnit saattavat vaihdella projektien tarpeiden mukaan. Tehtävä alkaa huhtikuussa 2021 sopivan henkilön löydyttyä.


Sanna Koivumäki: "Ilman taitoluistelua en pelaisi squashia tällä tasolla"\n10 toukokuun, 2022 Emmi Koskiniemi C A Hill Photo, Ryan Devanny ja Sanna Koivumäen kotialbumi JAA ARTIKKELI\nSanna Koivumäki, 23, löysi uuden lajin taitoluisteluvuosinaan. Nyt Yhdysvalloissa asuva 23-vuotias edusti Suomea keväällä squashin EM-kilpailuissa Hollannin Eindhovenissa.\nSanna Koivumäki oli 4-vuotias, kun hän aloitti Helsingfors Skridskoklubbin luistelukoulussa vanhempiensa kannustamana. Tavoitteena oli oppia vankat perustaidot, joiden avulla Sanna pärjäisi koulun liikuntatunneilla. Jään imu vei kuitenkin mukanaan ja pian nuori luistelija osallistuikin jo ensimmäisiin kilpailuihinsa.\nEsiintymistä rakastava Sanna halusi kuitenkin tehdä elämässään tilaa myös muille lajeille, joten B-silmuissa kilpaillessaan hän aloitti jalkapalloharrastuksen. Kaksi lajia piti Sannan tyytyväisenä muutaman vuoden ajan, kunnes hän kokeili squashia ensimmäistä kertaa koulun liikuntatunnilla.\n– Kävimme liikuntatunneilla kokeilemassa monia eri lajeja ja squash oli yksi niistä, Sanna sanoo.\nSanna rakastui lajiin välittömästi ja ilmoittautui heti Espoo Squash Rackets Clubin valmennusryhmään.\n– Aloin ensin treenata squashia kerran viikossa luistelun ehdoilla. Sitten meninkin jo kaksiin ja jopa kolmiin treeneihin viikossa, Sanna kertoo.\nArki kolmen lajin kanssa oli antoisaa, mutta vaati kuitenkin paljon suunnittelua sekä Sannalta että hänen vanhemmiltaan; kiireisimpinä päivinä Sanna harjoitteli jokaisen lajinsa parissa. Urheiluyläkoulussa opiskelu mahdollisti sen, että päivä alkoi jalkapallolla, mistä se jatkui oppituntien kautta luisteluharjoituksiin ja lopuksi squash-hallille.\n– Koulun päätyttyä kävin vaihtamassa jalkapallovarusteeni luistelulaukkuuni äitini työpaikalla, Sanna muistelee.\nSannan yläasteen lähestyessä loppuaan hän alkoi pohtia tulevaisuuttaan. Hän halusi hakea urheilulukioon, mikä tarkoittaisi, että hänen täytyisi jatkossa keskittää energiansa yhteen lajiin kolmen sijasta.\nSanna Koivumäki oli 4-vuotias, kun hän aloitti Helsingfors Skridskoklubbin luistelukoulussa. Hän jatkoi kilpailemista lukioikäiseksi asti.\nSanna päätyi tekemään vaikean päätöksensä sen perusteella, missä lajissa hän näki potentiaalisimmat menestymismahdollisuudet. Näin ollen hän haki lopulta Mäkelänrinteen urheilulukioon squashin meriiteillä, mikä merkitsi hänen 12 vuotta kestäneen luistelu-uransa päättymistä.\n”Taitoluistelu on yksilölaji, mutta ryhmän tuki tuntui suuremmalta kuin squashissa.”\nVanhempien ja valmentajien tuesta huolimatta luistelusta irti päästäminen tuntui raskaalta. Lisäksi taitoluistelun lopettaminen yhdessä lukion aloittamisen kanssa korosti suurta elämänmuutosta.\n– Taitoluistelu on yksilölaji, mutta ryhmän tuki tuntui suuremmalta kuin squashissa. Jäin hieman tyhjän päälle, kun yhtäkkiä samat ihmiset eivät olleetkaan ympärilläni, Sanna kertoo.\nToisaalta squashin lisääntyneet harjoitusmäärät alkoivat täyttää nopeasti luistelun jättämää tyhjiötä. Sanna oli tottunut vaativaan harjoitteluun jo luisteluvuosinaan, joten muutos harjoitteluolosuhteissa sujui suhteellisen kivuttomasti ja hän kehittyi squashin lajitaidoissa hurjaa vauhtia.\nKaikesta huolimatta Sanna ikävoi edelleen luistelumaailmaa, minkä johdosta hän halusi jatkaa luistelua valmentajan roolissa. Hän aloitti luistelukoulun ohjaamisesta ja eteni pian valmentamaan seuransa kehitysryhmiä.\nLukion päättyessä urheilu-uran jatkaminen oli edelleen tärkeysjärjestyksessä korkealla, minkä vuoksi Sanna pohti jatko-opiskeluvaihtoehtoja urheilun näkökulmasta. Hän koki, että Yhdysvallat tarjoaisi Suomea paremman miljöön urheilijalle ja päätyi hakemaan ulkomaille opiskelemaan. Opiskelupaikka avautui lopulta New Yorkin osavaltiossa sijaitsevasta St. Lawrencen yliopistosta.\n– Suomen järjestelmä toimii lukiossa hyvin urheilun ja koulun yhdistämisen kannalta, mutta yliopistossa on yleensä valittava joko urheilu tai opiskelu. Yhdysvalloissa urheilun ja yliopiston yhdistäminen on helpompaa, Sanna pohtii.\nSt. Lawrence mahdollistaa opiskelijalle samankaltaisen opiskelutavan kuin urheilulukio Suomessa. Sanna asuu kampusalueella, joka tarjoaa hänen omien sanojensa mukaan unelmaympäristön urheilijalle. Kuntosalit, juoksuradat ja kaikki muu tarvittava löytyy läheltä, mikä mahdollistaa täyden keskittymisen urheiluun.\nSanna on kiinnostunut ammattilaisena pelaamisesta, mutta pitää valmentamista todennäköisimpänä urapolkuna. Etenkin neljä vuotta taitoluisteluvalmentajana valoivat Sannaan tahdon toimia valmentajana myös yliopistosta valmistumisen jälkeen. Squashin valmentaminen Suomessa on kuitenkin ammattitasolla haastavaa lajipiirien pienuuden takia. Tästä syystä Sanna on suunnitellut jäävänsä asumaan Yhdysvaltoihin pysyvästi.\n– Olen päässyt kokemaan niin paljon eri asioita sekä pelaajana että luistelijana. Olen hyödyntänyt kaikkea oppimaani tähän asti omassa pelaamisessani, mutta haluan myös jakaa tulevaisuudessa tietotaitoani muille urheilijoille, Sanna kertoo.\n” En usko, että ilman luistelua olisin löytänyt paloa valmentamiseen.”\nSanna kiittää unelmansa syntymisestä etenkin vanhoja luisteluvalmentajiaan: Piiaa ja Kaisaa. Kaksikko on myös ollut Sannan tukena squashin harrastamisessa.\n– Luistelusta on jäänyt todella hyviä yhteyksiä ja siellä on aina ihmisiä, joilta voi kysyä tai pyytää neuvoja mihin tahansa. En usko, että ilman luistelua olisin löytänyt paloa valmentamiseen, Sanna sanoo.\nSanna Koivumäki on kiinnostunut ammattilaisena pelaamisesta, mutta pitää valmentamista todennäköisimpänä urapolkuna.\nSannan pitkäaikainen haave arvokisaedustamisesta kävi toteen tänä keväänä, kun hän sai kutsun squashin EM-kilpailuihin maaliskuun alussa. Kulunut kausi on ollut hänen uransa paras, mutta maajoukkuepaikkaa hän sai jännittää viime hetkeen saakka.\n– Kutsun tullessa koin suuren helpotuksen sekä onnen tunteen. Tiedän kuinka paljon työtä kaikki on vaatinut ja kuinka pitkän polun olen kulkenut. Sain vihdoinkin toteuttaa yhden suurimmista unelmistani ja edustaa Suomea, Sanna iloitsee.\nSquashin EM-kilpailut pelattiin 27–30.4. ja Suomen naisten maajoukkue sijoittui korkeimman divisioonan kahdeksannelle sijalle.\nLuistelutausta apuna squashissa\nSanna aloitti squashin paljon myöhemmin kuin muut maajoukkuepelaajat. Hän uskookin, että ilman luistelua maajoukkuepaikka olisi jäänyt ikuiseksi haaveeksi.\n– Ovia ei ole suljettu, vaikka aloittaisi esimerkiksi luistelun ”liian myöhään”. Lopputulos saattaa olla toki hieman erilainen, mutta mikään ei ole mahdotonta. Kannattaa uskoa omaan itseensä ja seurata omaa polkuaan, koska se johtaa usein hyviin tuloksiin, Sanna pohtii.\nLuisteluvuodet opettivat Sannalle huippu-urheiluun tarvittavia yleismaailmallisia taitoja, kuten määrätietoisuutta ja ajanhallintaa.\n– En usko, että ilman luistelua pelaisin tällä tasolla, koska luistelun tarjoama pohja on niin monipuolinen, Sanna sanoo.\nSquashin ja luistelun erilaisuudesta huolimatta niissä on myös samankaltaisia lajitaitoja. Esimerkiksi luistellessa kehittynyt rytmitaju on siirrettävissä suoraan lyönnin rytmiin. Tämän lisäksi luisteluun tarvittava kokonaisvaltainen vartalonhallinta on ollut merkittävä apu kentällä liikkuessa ja näin edesauttanut Sannan vauhdikasta kehittymistä squashin saralla.\n– Luistelu opettaa kuitenkin paljon muutakin kuin pelkkää lajitaitoa. Kun uskaltaa nauttia pienistä hetkistä, niistä kasvaa myöhemmin isoja merkityksiä. Kova työ palkitaan, Sanna summaa.\nHelsingfors SkridskoklubbSanna KoivumäkisquashTaitoluistelu


Space, the final frontier... eli Star Trek -ketju | Page 21 | TechBBS\nJep, eikä Star Trek: Picard ole yksi niistä kantaaottavista, vaan hyvin yksipuolista tuputusta kuten valitettavan moni muukin nykysarja.\nJotain hyötyä takavuosien tv-sensoreista oli, että se johti luovuuteen joka synnytti Star Trekin ja ne sadat tarinat joita aiemmin näimme. Tutkimusmatkoja ihmiskunnan kulloiseenkin nykytilaan muiden maailmojen kautta, kun ideaaliyhteiskunta kohtaa kehitysvaiheessa olevia, ja saa pohtimaan ettemmekö olekin typeriä toimiessamme noin takaperoisesti tänä päivänä.\nReactions: Cuthalu ja Kaitzschu\nKiitos ja kippis! Nosta malja myös itsellesi ja liity iloiseen fanijoukkoon! Ota sarja työn alle ja siirry viihteen teemoissa tälle vuosituhannelle.\nDiscoveryn jälkeen tuskin onnistuu. Itseasiassa tuntuu, että Disco ja Picard ovat tuoneet viihteen ennemminkin noin puolivuosituhatta taaksepäin Puutteessa katson kuitenkin sitten bingaten. Säästän Expansen neloskauden vastalääkkeeksi.\nEi nyt sentään noin kauas tartte mennä, toisen maailmansodan aikaan oli yksipuolisuudessaan ihan saman tason propagandaa tuutit täynnä\nReactions: Dudem, Nikarth ja Knight\nOlipahan naurettava tuo Picard lappu silmällä ja ranskaa vääntelemässä.\nbtw. voisitteko viedä nuo aiheettomat sössötyksenne jonnekin muualle?\nOlipahan naurettava tuo Picard lappu silmällä ja raskaa vääntelemässä.\nSe mitä ja miten sarjassa käsitellään liittyy hyvin olennaisesti sarjaan, raja vedetään siihen että itse niistä ilmiöistä ei keskustella täällä.\nMielenkiintoista nähdä mihin tuo raja vedetään.\nAikeissa katsoa vielä seuraavakin jakso.\nMutta alku on hyvä ja ehkä toisella kaudella (tilattu jo!) sarja löytää kunnolla oman äänensä. Sosiaalisesti ja ekologisesti kantaaottava viihde on nykyaikaa, älä jää kelkasta!\nPicard henkilönä on loistava kuvatessaan länsimaisen valkoisen miehen hämmennystä uudessa maailmassa. Arvot ovat jaloja, mutta maailman on mennyt eteenpäin.\nNyt on vähän ristiriitaista mielipidettä. Onko uusi, isolationistisempi ja vähemmän muista lajeista välittävä Tähtiliitto siis hyvä asia? Eli Picard, vanha suvakki, on hämmentynyt uudessa tilanteessa, eikä ymmärrä maailman muutosta kohti parempaa tulevaisuutta, jossa Tähtiliitto pitää huolta vain omista asioistaan?\nTaisin ruokkia trollia, mutta menköön tämän kerran.\nReactions: Dudem, Cuthalu, Glencairn ja 6 muuta\nMä en pahastu trollisyytöksistä, mutta sanonpa vain että yleensä sellaisten esittäjillä on itse trollipöksyt jalassa.\nEn tarkoittanut omalla kommentillani Picardin ja Tähtiliiton suhdetta. Minusta Picard kuvataan hyvänä miehenä, jonka arvot ovat vanhentuneita, eikä hänen kunniakoodinsa toimi moniarvoisessa maailmassa/maailmankaikkaudessa. Ritareilla/herrasmiehillä oli ehkä aikansa, mutta nykyään sellaisen osoitukset ovat monesti alentavia – tuetaan paheellista ajattelumallia olemalla hyveellinen, mutta systeemin puitteissa. Tähtiliiton fasismi on sitten oma juttunsa, mutta en varoituksen pelossa uskalla sanoa täällä, mihin se viittaa. Aika helppo se on hoksata itsekin.\nMinusta Picard kuvataan hyvänä miehenä, jonka arvot ovat vanhentuneita, eikä hänen kunniakoodinsa toimi moniarvoisessa maailmassa/maailmankaikkaudessa.\nJuuh okei. TNG:n maailmahan tosiaan oli oikea malliesimerkki suvaitsemattomasta, valkoisen heteropatriarkaatin kaikkia muita alistavasta yhteiskunnasta. Onneksi nyt STP tekee selväksi, että Hyvät Ihmiset™ saavat ottaa pahoilta nirrin pois miekalla, vaiheisella tai millä vain, ja se on vain ihanaa moniarvoisuutta. Siinä on varmaan myös ekologista kannanottoa: koska pahat ovat pahoja, heitä ei tarvitse kohdellakaan muuten kuin biojätteenä.\nReactions: Dudem, Kuvaaja, Euphemos ja 4 muuta\nSe on vuosipäivä\nPicardin kuudes jakso oli tervetullut toipuminen edellisen jakson surkeudesta. Tosin tämä on edelleen menossa vähän liikaa vanhan koulukunnan avaruusräiskinnän suuntaan. 8/10 Uskoisin seuraavan kauden olevan parempi.\nViimeisin jakso tiivistettynä yhteen virkkeeseen:\nReactions: taffeli ja Cuthalu\nViimeisimmässä jaksossa tuli hyvin esille se miten tässä sarjassa aletaan Trekin syvin olemus saavuttamaan vielä syvemmin kuin missään aikaisemmin Star Trek sarjoissa.\nEsimerkiksi tunteita käydään paljon syvällisemmin, realistisemmin läpi kuin muissa Star Trekeissä missä tunteet olivat hyvin pinnallisia sekä hyvin epärealistisia.\nPicardissa myös ihmiset reagoivat realistisesti asioihin utopisten reagoimis tapojen sijaan mitä pidän hyvänä kehityksenä. Ei ole enää sellaista lapsellista fantasiaa että kaikkien pitäisi tulla hyvin toimeen keskenään vaan sarjassa näytetään että kulttuuriset erot voivat olla liian suuria kuten ovat oikeassakin maailmassa.\nNäytetään myös hyvin realistisesti se että mitä seuraa kun otetaan liikaa Romulanin pakolaisia omille alueille ja miten ne todellisuudessa "integroituvat" (liiton) yhteiskuntaan.\nEi Star Trekkiä realismin takia katsota vaan utopian, ainakin minä. Discovery jo oli realistinen ja synkkä, ei niin makuuni. Muuhun scifiin realusmi tai dystopia sopivat.\nReactions: salamisami, Diziet Sma, Kegetys ja 2 muuta\nÄlä hassuttele, se on Trekin syvimmän olemuksen saavuttamista, että mennään mahdollisimman kauas siitä, mikä teki Star Trekistä Star Trekkiä.\nItse asiassa sain suoranaisia kouristuskohtauksia myötähäpeästä 50 Shades of Grey -tason ohjaustyöskentelyn, mielikuvituksettoman ja tarpeettoman siirappisen dialogin, kausaliteettien kaikinpuolisen hyljeksinnän ja "tunteiden käsittelyn" vuoksi. Reaalielämässä ei kukaan käyttäytyisi noin impulsiivisesti ja vailla minkään valtakunnan itsekontrollia - tai ainakin sellaisille tapauksille olisi syytä olla tarjolla pehmustetut huoneet muuttuvan labyrintin pakohuonepelin sijaan.\nSinänsä idea borgikuution muokkaamisesta massiivisen kansansuosion saavuttaneiden valtavirtakulttuuri-ilmiöiden teemapuistoksi oli tavallaan toimiva, mutta toteutus muistutti enemmän nallekarkkien kilpasyöntikisaa, jossa niin osallistujat kuin yleisökin yökkii vähän väliä.\nP.S. ärsyynnyin myös siitä, että pöllivät halpamaisella lyhtyjipolla Voyagerin ekan kauden kymppijaksosta sikarisakarien trajektorin, jota tuskin tullaan enää toiste tässä sarjassa hyödyntämään niin yhtikäs mihinkään.\nRMB:ltä jälleen oiva katsaus Picardiin.\nKohta tuntuu, että onko wörttiä katsoa tuota Picardin ja Star Trekin dekonstruktiota ollenkaan ja iloita vaan siitä mitä on jo aikoinaan tehty.\nItse asiassa sain suoranaisia kouristuskohtauksia myötähäpeästä 50 Shades of Grey -tason ohjaustyöskentelyn,\nOn jäänyt katsomati 50 shades of grey, ilmeisesti siinä oli siis varsin hyvää ohjausta.\nKuudes jakso palasi parin ekan tasolle, välillä muutama kehnompi. Voyageria en tainnut niin pitkälle jaksaa katsoa kun en sellaista muistakaan tai sitten katsoin vain välillä, en muista mihin aikaan se on televisiosta tullut, saattanut olla muuta tekemistä juuri siihen aikaan. Sarjanahan se ei kummoinen ollut, Picard on paljon parempi. Huolestutti kylläkin ne pari edellistä jaksoa että tommoseskos se sitten jäi, mutta onneksi oli parempi jakso kuudes, jaksaa tän kauden loppuun asti katsoa nyt.\nJaksot: 1. 4/5 --- 2. 5/5 --- 3. 3/5 --- 4. 2/5 --- 5. 1/5 --- 6. 4.5/5\nPicard tuli katsottua melkein yhdeltä istumalta. En olisi uskonut näkeväni enää Stewardia enää missään. Sinänsä surullistakin oli nähdä.\nMahtava sarja ja syvällinen. Toivottavasti tulee useampi seasoni.\nMiten kauan muuten tuon kuvauksista on? Ella Gross on 18v nyt, mutta tuossa näytti huomattavasti nuoremmalta näytellessään Sojia lapsena. Vai näyttääkö Korealaiset luonnostaan vaan niin nuorilta?\nJos väität vakavalla naamalla ST: Picardia syvälliseksi sarjaksi, et taida tuntea sanan merkitystä...\nMiksi en tuntisi?\nSe antaumuksen ja ammattiylpeyden puute, jolla käsikirjoittajat ovat paneutuneet lähdemateriaaliin (eli Star Trekin universumiin ja sen mukana tiettyihin lainalaisuuksiin) sekä rankka painotus kaikkialla muualla paitsi tosi-tv:ssä varsin yhdentekevään yleiseen härdelliin, sähellykseen, skandaalihakuisuuteen ja muuhun aihepiiriin liittyvään potaskaan ei sädehdi mitään muuta kuin pinnallisuutta. Eihän tästä sarjasta puutu enää kuin heimokäräjät, jossa huutoäänestyksellä päätetään, kuka poistuu saarelta seuraavaksi.\nReactions: Cuthalu ja Knight\nEhkä olemme katsoneet ihan eri sarjaa. Se Star Trekki minkä minä tiedän, on ollut aina pelkkää sci-fiä, säntillistä ja jäykkää, kuin armeijassa ikään. Tuossa taas on nykyaikaisempi lähestymistapa ihmissuhteita näyttämällä ja pitämällä Picard pääosissa ilman Tähtiliiton osallisuutta.\nEi tuossa ole alunperinkään ollut tarkoitus näyttää Tähtilaivan ohjaamoa ja Beam me up, Scotty manöövereita. Sitä toimintaa varten on jo useampi toinen Star Trekki.\nIhmissuhteita on kyllä syväluodattu huomattavasti moniulotteisemmin aiemmissa Star Trek -sarjoissa, tässä keskitytään epävakaisiin irtosuhteisiin eli käytännössä hetken mielijohteesta Tinder-swaippaukseen.\nIhmissuhteita käsiteltiin DS9 sarjassa todella paljon ja paljon paremmin, kuin tässä Star Trekin irvikuvassa. TNG ja Voyager oli enemmän episodikeskeisiä, niin niissä ei niinkään paljoa, vaikka sitä niissäkin oli aivan riittämiin.\nEi oikein edes kiinnostanut tätä uusinta jaksoa alkaa katsomaan, mutta tuli nyt lopulta katsottua. Aivan kauheaa kuraa jälleen kerran. Tapahtumia on niin paljon, ettei kärryillä pysy. Picard siirrettiin Borg kuutioon jonnekin aivan muualle, jossa ei romulanit ollut vastaanottamassa ja sitten sai harhailla siellä aivan rauhassa Mistä se Elronikin sinne nyt huomaamatta pääsi?\nMiksi te, jotka ette tykkää tästä Star Trekin raiskauksesta silti jatkatte sen katsomista? Kerrotte sillä katsomisellanne Amazonille, että lisää tällaista, kiitos! Sen sijaan katsomisen lopettaminen kesken kaiken (mieluiten kesken jonkun alkupään jakson) tai koko roskan skippaaminen kertoo täysin toista.\nDiscoveryn osalta tämä pitikin paikkansa, skippasin koko roskan täysin suosiolla. Sen sijaan kapteenin käskiessä ei parane kieltäytyä, sillä Jean-Luc Picardin roolihahmon merkitys populaarikulttuurille ja sen kehitykselle on ollut niin merkittävä, että koen tarpeelliseksi hammasta purren seurata, miten sitä uitetaan tervassa ja höyhenissä.\nEn kerro omalla katsomisellani Amazonille mitään. Palvelu on kyllä käytössä, mutta en vahingossakaan menisi Picardia katsomaan sieltä.\nEn todellakaan ole Amazonille tästä maksamassa. Täytyy tämä ensimmäinen kausi nyt sinnitellä loppuun, niin tuskin tarvitsee seuraavalle kaudelle virittäytyä, jota tuskin on tulossakaan.\nPicardihan tässä huhujen mukaan kuolee viimeisessä jaksossa, eikä mitään vanhoja hahmoja tulla enää näkemään ensikaudella.\nedit: ei mitään, ymmärsin väärin. Jatkakaa.\nMiksi te, jotka ette tykkää tästä Star Trekin raiskauksesta silti jatkatte sen katsomista?\nKoska paskakin scifi on parempaa kuin ei scifiä ollenkaan, ja paskakin star trek on parempi kuin ei trekkiä ollenkaan..\nReactions: Zefram Cochrane ja Melvin Frohike\nOlen eri mieltä. Jos maksat Amazonille sen paskan katsomisesta, kerrot samalla, että haluat sitä samaa paskaa lisää.\nMielestäni aito Star Trek on parempaa kuin tämä roska, joten sitä oikeaa trekkiä voi kyllä katsoa trekin nälkään.\nItse olen pitänyt kovastikin - kuten myös pidin Discoverystä. Mutta minähän en mikään oikea fani tietysti ole, mitä nyt on katsottu trekkiä pidempään kuin n 90% tämän foorumin kirjoittajista on ollut edes olemassa.\nReactions: bunville, draco76, Batro ja 1 muu henkilö\nKun ne oikeat trekit on jo katottu niin moneen kertaan.\nItse maksan Amazonille riippumatta Picardista\nMaksamisella tarkoitin sitä, että katsoo sitä roskaa Amazonista. Ne pitää kirjaa siitä mitä ohjelmia katsotaan.\nKatsoisin minäkin jos amazon-tilaus olisi. Mitä olen kuullut Picardista niin en ota vain Picardin takia tilausta. Netflixillä yhä katsottavaa, enterprisekin kesken kun jäi aikoinaan katsomatta.\nMistä sait tuon 18v? Nuoren Sojin näyttelijä Ella Gross on 12v.\nJoo, niin on. Tuolla oli väärä syntymävuosi mainittu.\nHauskin Picardin jaksorevikka minkä olen nähnyt\nMikäli mahdollista, ylläoleva 'revikka' on vieläkin narsistisempi narina kuin kutosjakso oli. Mitä tulee seiskajaksoon, niin siinähän ei tapahtunut oikeastaan mitään muuta kuin mutusteltiin vähän artesaanipizzaa ja istuskeltiin jonninjoutavuuksia lörpötellen kuin Archien kapakassa (1979-1983), samalla kun säiläseppo parkouraa Pahuuden Puuhamaassa™.\nTämän viikon teemakysymys kuului: "Uskommeko helvettiin?"\nPäätellen siitä itsekidutuksen määrästä, mitä helvetin heikolla käsikirjoituksella ja edustuskelvottomilla taiteellisilla valinnoilla on aikaansaatu tätä sarjaa seuratessa, on vastaus kääntymässä myöntäväksi. Etenkin huomioon ottaen sen rahamäärän, mitä tähän kalkkunaan on tuotantoyhtiö ja muut tahot ehtineet törsätä, olisi ollut mahdollista luoda pienemmissä mittakaavoissa runsaamminkin jotain uniikkia ja ylistettävää, kuten vaikkapa konkreettisesti väännellä rautalankoja. Kun sopiva asiantuntijakollektiivi puhaltaa yhteen hiileen, voi pienemmilläkin resursseilla saavuttaa hykerryttävää eleganssia.\nRMB viimeisimmässä striimissään (mukaillen koska en muista sanatarkkaan, jossain 40-50 min tienoilla): "mitä enemmän tätä (STP) näkee sen enemmän tekee mieli tehdä kuin ne romulaninaiset jakson alussa, eli ampua aivonsa pihalle"\nTuosta katselmuksesta mielenkiintoisena knoppitietona, jotta TNG:ssä Robert Duncan McNeillin esittämä Nick Locarnon hahmo jouduttiin muuttamaan Voyageriin Tom Parisiksi, koska muuten olisi jouduttu jokaisesta Voyagerin jaksosta maksamaan henkilöhahmon keksijälle rojalteja.\nYksi niistä hakkasi kivellä päänsä rikki.\nEn ymmärrä kyllä tätä vihaa.\nKaiketi hienovarainen viittaus marihuanan laillistamiseen umpimähkäisesti eri puolilla Pohjois-Amerikkaa, ts. 'getting stoned'. Tämä on epäilemättä laajentanut monia sosiaalisia ongelmia, mistä viha voi kummuta.\nEn jaksa katso noita pikkupentu-incelien hatevideoita. Omasta mielestä Picard on hyvä, eikä Discoverykään ollut huono.\nReactions: Vihreä Sankari, Tommy Goldfish, draco76 ja 1 muu henkilö\nAlan vähitellen ymmärtää, miksi televisioviihteessä vaatimustaso on nykyisin niin matalalla... näitä merkkitapauksia eivät 'pikkupentu-incelit' tohdikaan elämänpiiriinsä ynnätä!\nEiköhän jätetä kannabikset pois tästä ketjusta, sen laillistaminen ei aiheuta vaan poistaa sosiaalisia ongelmia ihan tutkitustikin koska ne johtuvat suurimmaksi osaksi sen laittomuudesta, ei itse aineen vaikutuksista. YK:lta löytyy asianmukainen ketju jos haluaa jatkaa keskustelua aiheesta.\nOma kommentointisi vaikuttaa pikkupennun ininältä (hauskoja nämä turhat ja päättömät solvaukset), mutta nuo "hatevideot" ovat kyllä aikuisten ja asiallisesti käyttäytyvien ihmisten (pl. schlomo vai mikä onkaan) kommentointia, erityisesti nuo Burnettin videot.\nItse jaksosta: aiheutti kyllä harvinaisen kovaa naamapalmuilua etenkin tuo alku itsemurhapeeloiluineen. Huomaa hyvin, että Kurtzman tiimeineen on enemmän fantasia- kuin scififaneja, ja ajattelu on pikemminkin pahe kuin hyve.\nReactions: Dudem, Nikarth ja Vaakajenga\nYhteensä: 4 184 (Jäsentä: 2 168, Vierasta: 2 016)


Juri ja Helmi: Gemma VSP-pentu Helsingissä\nGemma VSP-pentu Helsingissä\nGemman kanssa käytiin taas kehässä, tällä kertaa Pet Expon yhteydessä järjestetyssä pentunäyttelyssä. Tulos oli tänään sama kuin pari viikkoa takaperin, eli paras narttupentu ja VSP-pentu! Tuomarina Matti Luoso, kiitokset hänelle. Tässä päivän kunto sanallisessa muodossa:\n"Erittäin hyväntyyppinen narttupentu. Hyvä pää. Oikea purenta. Hyväasentoiset korvat. Hyvä kaula. Sopiva luusto. Hyvät käpälät. Oikeanmallinen mutta vielä kevyt runko. Töpöhäntä. Kulmaukset saavat vielä voimistua. Liikkuu hyvällä askeleella. Erittäin hyvä käytös ja esiintyminen."\nParin viikon päästä vielä pentunäytellään, ja sitten on Gemmalla syksy paketissa. Messariinhan meillä ei riitä ikä, parista päivästä jääpi kiinni :), harmi.\nGemma auringonlaskussa ja keli nollassa.\nLähettänyt Tarja / Tarjas Snowland klo sunnuntaina, marraskuuta 13, 2011\nTunnisteet: antimos noitapilli, pentunäyttely helsinki


Retki Sarvikalliolle, Tuusulanjärven huipulle - Elävät juuret\nLuontoretki Sarvikalliolle, Tuusulanjärven huipulle\nKorkealta Sarvikalliolta avautuu kaunis näköala Tuusulanjärvelle. Sarvikallion korkein kohta ulottuu 25 metrin korkeuteen järven pinnasta. Tuusulanjärven länsirannalla sijaitseva Sarvikallio oli keskeinen paikka alueen taiteilijayhteisön piirissä 1900-luvun alussa. Siellä Venny Soldan-Brofeldt, Pekka Halonen ja Eero Järnefelt maalasivat usein.\nSarvikallion laella on tulipaikkoja, lähistöllä sijaitsevat myös puuvaja ja esteetön käymälä. Näköalakallion alapuolella järven rannalla on pieni laituri, jonne johtavat portaat. Sarvikalliolle pääset myös vaikkapa SUP-laudalla tai veneellä esimerkiksi hotelli Gustavelundilta tai Halosenniemestä.\nSarvikallion paikoitusalueelta pääsee näköalapaikalle joko suoraan hiekkatietä kävellen (n. 600 m, helppokulkuinen) tai uuden Seittelinreitin kautta. Seittelinreitti kulkee ympyränmuotoisesti (yht. 3,4 km) monimuotoisen metsämaiseman läpi ja se on tarkoitettu sekä jalan liikkuville että pyöräilijöille. Suositeltu reittisuunta on myötäpäivään.\nLisätiedot Sarvikallio – Uudenmaan virkistysalueyhdistys (uuvi.fi).\nVene- ja SUP-vuokraus Gustavelundilta: katso lisätietoja.\nVenevuokraus Halosenniemestä kesäisin: katso lisätietoja.


Elinkeino- ja kilpailukykyjaosto: Kiviruukin alueelle koulutusta, tutkimusta sekä yritystoimintaa yhdistävä kokonaisuus | Espoon kaupunki - Esbo stad\n5.10.2020 11:52:14 EEST | Espoon kaupunki - Esbo stad\nJaosto lisäsi, että varauksensaajan tulee tarkastella nyt määriteltyä aluetta laajempaa kokonaisuutta ja nyt määriteltyä suurempaa rakennusoikeutta sen selvittämiseksi voidaanko kaupungin ja myös muiden toimijoiden tarvitsemia tiloja toteuttaa osana yhteistä hankekokonaisuutta siten, että eri tilojen synerginen yhteistoteutus ja/tai yhteiskäyttö ovat taloudellisesti ja toiminnallisesti edullista. Tällaisia voivat olla esimerkiksi lukion, kulttuurin, liikunnan sekä VTT:n ja muiden Gleantech Garden yritysten ja yhteisöjen toimintoihin tai yhteiskäyttöön potentiaalisesti tulevat tilat.\nCleantech Garden tulee kokoamaan tiede-, tutkimus ja koulutustoimijoita sekä alan edelläkävijäyrityksiä yhteen, muodostaen kansallisesti ja kansainvälisesti ainutlaatuisen keskittymän. Hanke on tarkoitus toteuttaa Espoon kaupungin, Aalto-yliopiston, Laurean, Metropolian, Omnian ja VTT:n sekä bio- ja kiertotalousyritysten ja alueen asukkaiden yhteistyönä.\nAlueen kehittämisestä tarkemmin tiedotteessa: Espoon Cleantech Garden kokoaa kiertotalouden toimijat yhteen\nKaupunginhallituksen elinkeino- ja kilpailukykyjaosto päätti jatkaa 10.8.2020 jatkettua varausta Westpro CC Oy:lle maa- ja vesialuetta Matinkylän Koukkuniemestä venesataman suunnittelua varten. Varausehtoihin lisättiin seuraavaa: Suunnittelussa tulee lisätä merenrannan ja sen palvelujen houkuttelevuutta etenkin lähialueiden asukkaiden kannalta. Täten suunnittelussa yhteistyö Nuottaniementien, Koukkuniementien ja Koukkuniemenportin asukkaiden kanssa on tärkeää. Hankkeen suunnittelu etenee yhteistyössä kaupungin valmistelijoiden kanssa siten, että hanketta on kehitettävä varausehtojen mukaisesti osana asemakaavan muutoksen valmistelua muotoon, jolle voidaan saada vesilain mukainen lupa.\nEsittelijä poisti listalta asian 8 (Asuntotonttien vuokrantarkistusmenettely).\nCleantech Gardenelinkeino- ja kilpailukykyjaostoKiviruukkiMatinkylä


*Ratkaistu* Häiriöitä POP Pankin, Säästöpankin, Ak... - Visma Community\n*Ratkaistu* Häiriöitä POP Pankin, Säästöpankin, Aktia Pankin ja Handelsbanken maksuissa 28.12.2017\ntällä hetkellä näiden pankkien maksuissa on virheitä ja finanssialan lakon vuoksi emme saa tietoa pankeista koskien maksujen tiloja. Tulemme asettamaan maksut virheeseen lisäselitteellä ”Varmista aineiston tila pankistasi. Netvisor ei ole saanut aineiston tilatietoa pankin järjestelmästä.”\nTässä linkki Finanssialan tiedotteeseen aiheesta:\nOngelma havaittu alkaneen 14:00.\nOngelma saatu korjattua 28.12.2017 16:15 ja aineistot siirtyvät normaalisti.\nMikäli olette saaneet viestin virheestä, mutta ette löydä virheilmoitusta Netvisorista, on pankin kanavasta saatu myöhässä palaute koskien kyseistä aineistoa. Palautteen myötä virheilmoitus on kuittaantunut pois järjestelmästänne.\nLähtivätkö maksut häiriön jälkeen automaattisesti vai pitääkö maksut lähettää uudelleen maksuun? Ainakin asiakkaallamme heidän maksamansa tilisiirrot eivät olleet lähteneet eilen tililtä ja näkyvät nyt "Maksupalvelussa"-tilassa.\nvalitettavasti meillä ei ole mahdollisuutta selvittää häiriön aikana tehtyjen maksujen todellista tilaa. Olettehan mahdollisuuksien mukaan yhteydessä pankkiinne ja tiedustelette sieltä, mikä on maksun todellinen tila.\nSielläpä ei taida olla ketään hommissa pankissa, sattuneesta syystä. Mutta laitettiin maksut toiseen kertaan ja peruutettiin edelliset, saa nähdä menikö kahdesti.\njukka.markkanen@visma.com<mailto:jukka.markkanen@visma.com> <visma@jiveon.com<mailto:visma@jiveon.com>> kirjoitti 29.12.2017 kello 14.47:\nVisma Solutions Community<https://community.vismasolutions.com/?et=blogs.comment.created>\nRatkaistu Häiriöitä POP Pankin, Säästöpankin, Aktia Pankin ja Handelsbanken maksuissa 28.12.2017\nuusi kommentti henkilöltä Jukka Markkanen<https://community.vismasolutions.com/people/jukka.markkanen@visma.com?et=blogs.comment.created> - Näytä kaikki tämän blogiviestin kommentit<https://community.vismasolutions.com/blogs/Netvisor_tilannehuone/2017/12/28/h%C3%A4iri%C3%B6it%C3%A4-pop-pankin-s%C3%A4%C3%A4st%C3%B6pankin-aktia-pankin-ja-handelsbanken-maksuissa-28122017?et=blogs.comment.created#comment-3389>\ntekijä Marja Kivilahti\nTilannehan nyt jo ohi, mutta 28.12 kun laittoi eri pankkien tileille maksuja menemään, ainoat onnistuneet olivat OmaSP:n menevät maksut.\nNetvisor ei saanut muihin maksuihin vahvistusta pankista ja ne olivat menneet hylkyyn.\nOnko loppuviikosta odotettavissa samanlainen ongelma uuden lakon vuoksi?\npankkien työnseisauksen ei pitäisi vaikuttaa maksujen välittymiseen ja maksujen odotetaan välittyän normaalisti myös loppuviikosta. Mikäli tilanteeseen tulee äkillisiä muutoksia, tiedotamme asiasta pikaisesti Communityssa ja Netvisorin Tilannehuoneessa.


Anssin blogi: Kansa näkee valon\nKansa näkee valon\nSain viimeisen pyynnön joulukirjoituksen tekemisestä Korvaluoma-Karhusaaren joululehteen, tässä sitten joulusta näin keskellä lokakuuta:\nLähetetty: 16. lokakuuta 2012 21:19\nVastaanottaja: 'Hannu Marjaniemi'\nAihe: VS: Korvaluoman Joulujulkaisu\nMolemmat mummuni ovat lähtöisin samasta talosta eli nykyiseltä Sari ja Pekka Korvalan tilalta Karhusaaressa. Äitini äiti Taimi Räike on Sarin äidinisän sisko, omaa sukua Lilja. Isäni äiti Lempi Joutsenlahti on aikanaan ollut samassa talossa, hän on myös Karhusaaren talosta ja Korpelan sukua. Meillä oli myös oma tila Yrjölä Karhusaaren kylässä, nykyinen Mutanen. Talo luovutettiin Karjalan siirtolaisille, kun isäni oli kuollut sodan aikana ja meillä oli elinkeinona kirjakauppa.\nJoulun eli Jeesuksen syntymän ennustus on nähtävissä jo vuosisatoja aiemmin Vanhan Testamentin profeettakirjoissa. Joulun profetia on otettu Jesajan kirjasta. Siinä luvataan: Kansa, joka pimeydessä vaeltaa, näkee suuren valon. Niille, jotka asuvat kuoleman varjon maassa loistaa kirkkaus. Profetia jatkuu: Lapsi on syntynyt meille, poika on annettu meille. Hän kantaa valtaa harteillaan, hänen nimensä on Ihmeellinen Neuvontuoja, Väkevä Jumala, Iankaikkinen Isä, Rauhan Ruhtinas.\nJoulun sanoma on sydämiämme valtaava. Sittenkin kaikkien ajan ongelmien ja omien vaivojemme keskelle löytyy ylimaallinen voima, jonka suojeluksessa saamme elää. Loppujen lopuksi mikään ei voi meitä vahingoittaa, sillä Jesajakin kertoo, miten suuri on Hänen valtansa, ja rauha on loputon, ja oikeus ja rauha vallitsevat. Saamme näin olla kaikessa turvattuina, niin kuin Väinö Linnakin sen ilmaisi Tuntemattomassa sotilaassaan: Älä pelkää, se on suuremmas käres!\nNäin Joulun Lapsi Vapahtajamme Jeesus Kristus tuo meille kaiken tarvitsemamme. Hän itsekin sanoo tulleensa, että meillä olisi elämä ja olisi yltäkylläinen elämä, sekä tämä ajallinen että iankaikkinen elämä. Saamme olla nöyriä, mutta iloisia ja vapaita Jumalan lapsia aina päivän matkan kerrallaan. Niin nyt joulun aikana kuin kaikkina muinakin elämämme päivinä.\nSiunattua joulujuhlaa itse kullekin säädylle.\nLähettänyt Anssi JOutsenlahti klo 21:28


Ajatuksia elämästä, iloa etsimässä: Onnellisuudesta\nEdelliseen kirjoitukseeni saamastani kommentista jäin pohtimaan onnellisuutta. Useimpien tavoitteenahan se on, mutta miksi se on niin vaikea saavuttaa? Vastauksia on varmasti monia, mutta jos pohdin asiaa omasta näkökulmastani, niin mieleeni tulee ainakin kaksi syytä: sitä haetaan väärästä paikasta, väärällä tavalla ja onni määritellään usein väärin.\nOnneahan ajatellaan usein sellaisena jatkuvana hurmion kaltaisena tilana, mutta oikeastihan sellainen tila ei voi jatkua aina ja koko ajan. Ehkä parempi sana kuvaamaan sitä, mitä yleensä tavoitellaan, on tyytyväisyys. Hetkellisen onnentunteen voi saavuttaa tekemällä jotain tosi hauskaa tai vaikkapa käyttämällä alkoholia, mutta se ei ole kestävää. Yleinen tyytyväisyys ja mielenrauha ovat kuitenkin kantavampia tuntemuksia ja luulen monien tavoittelevan niitä, mutta niihinkin piilee loukku, joka on hyvä tiedostaa ja johon moni lankeaa: tylsistyminen!\nTylsistymisen iskiessä hyvään ja tasapainoiseen elämään ihminen usein näppärästi ryntää ostamaan jotain piristävää tavaraa tai palvelua tai hakee hetken huumaa uudesta ihmisestä. Sama tylsistyminen kuitenkin iskee taas joskus, joten taas täytyy tehdä jotain, ostaa jotain tai etsiä uusi ihminen. Onko onni siis sitä, että etsitään koko ajan uutta, vaihtelua? Ehkäpä se joillekin on sitä, mutta perille he eivät löydä, koska määränpäätäkään ei heillä ole.\nMinä arvelen onnen löytyvän omasta itsestään, sisäisesti, mutta vasta sitten, kun perustarpeet on tyydytetty. Jos suoja löytyy, on toimeentuloa tarpeidensa tyydyttämiseksi ja mitään uhkaa ei ole, niin sen jälkeen varsin moni onnellisuuteen liittyvä asia on itsestä kiinni. Ainoana asiana, johon ei itse voi kovinkaan paljon vaikuttaa, on ihmissuhteet, mutta ehkäpä vähemmilläkin ihmissuhteilla voi elää onnellista elämää, jos kaikki muu on suunnilleen kunnossa. Toinen haasteellinen järjestettävä nykyään on toki toimeentulokin.\nIhminen on ahne ja pyrkii koko ajan ahnehtimaan lisää (tavaraa, tilaa, valtaa, mainetta yms. itselleen hyödyllistä), ja se ruokkii tyytymättömyyttä. Koko ajan on tyytymätön olo, kun jotain puuttuu, mutta ongelmana on se, että aina puuttuu jotain. Jos ei oikeasti puuttuisikaan, viimeistään mieli kehittelee jonkin ongelman, joka pitäisi saada ratkaistua, ja sitten, kun ongelma on ratkaistu, vasta SITTEN minä olen onnellinen. Eli en ikinä.\nMinä olen opetellut vaientamaan sisäistä ahneuden ääntäni ja olemaan tyytyväinen niihin asioihin, jotka elämässäni ovat oikeasti hyvin. Olen opetellut hyväksymään tiettyjä puutteitani ja nojaamaan vahvuuksiini ja elämäni hyviin puoliin. Ei se ihan helppoa ole ollut ja taipaleeni on vasta alussa, mutta tällainen "pysähtyminen" (kuitenkaan pysähtymättä) tuntuu hyvältä ja helpottavalta. Itsensä kehittäminen on toki palkitsevaa ja sitä kannattaa ehdottomasti harrastaa, mutta sekin voi olla suorittamista suorituksen vuoksi, ulkoisten tekijöiden vuoksi, mikä ei välttämättä motivoi, vaan kuluttaa voimia. Kestävä itsensä kehittäminen itsensä vuoksi (ja sitä kautta muutakin hyödyttäen) on aidosti motivoivaa ja voimia säilyttävää.\nEhkä onnen avaimen löytää sitä kautta, että saavuttaa jonkinlaisen tyytyväisyyden ja mielenrauhan, antaa itsensä tyytyä siihen hyvään, mitä jo on, eikä lähde mukaan kuluttamista ja kertakäyttöisyyttä ihannoivaan oravanpyörään, joka ei ikinä pysähdy. Ei onneaan kannata etsiä loputtomiin, koska tavara on kuitenkin aina tavaraa ja ihmiset ihmisiä: täydellisyyttä ei ole. Jos oppisi olemaan itsensä ja vallitsevien olosuhteiden kanssa, mutta kuitenkin tekemään parhaansa, voisi ehkä saavuttaa sellaisen tyytyväisyyden, jota onnellisuudeksikin voisi kutsua. Ainakin ajoittain.\nPosted by Nan at 11:55 AM\nOletpa valinnut vaikean aiheen, jota pohjustat viisaasti. Itse vierastaisin tyytyväisyyden samaistamista onnellisuuteen. Tyytyväisyydessä on vähän itsekeskeinen sävy. Onnellisuuden yhtä, kaikille sopivaa kaavaa tuskin on, vaikka yleisiä piirteitä varmasti voi löytää. Itseäni on puhutellut Vanhan testamentin Saarnaajan, tuon omasta mielestään kaiken turhuuden nähneen miehen päätelmä, vaikka ei sitä täysin allekirjoittaisikaan:\nKieltämättä aihe on vaikea ja mietinkin, että kannattaako sille edes uhrata ajatusta. Jotenkin kuitenkin koin, että halusin miettiä asiaa omalta kannaltani, muiden kannaltahan sitä ei voi miettiä, kun kukin löytää oman onnensa omalla tavallaan.\nKyllä tuo minuakin puhuttelee tuo Saarnaajan päätelmä. Ei elämän tarvitse mitään kovin mutkikasta olla, kunhan oppisi nauttimaan olemisestaan. Luulen, että omalla asenteellaankin voi vaikuttaa hieman omaan olemiseensa, vaikka eihän ympäristön vaikutustakaan voi kiistää.\nLuulen, että Saarnaajan käsitys elämän merkityksen -- ja itse asiassa kaiken inhimillisen -- 'turhuudesta' on monelle kauhistus, sillä ihminen on kuitenkin tarkoitusta hakeva olento, etenkin nykyaikana aina väkisin pinnistelyyn asti, niin kuin kirjoitit. Oman tulkintani mukaan Saarnaaja tarkoittaa sitä, että kun ei ole mitään merkitystä ankarassa mielessä (kukaan ei sadan vuoden päästä tiedä, että minä olin olemassa), on elettävä tätä päivää ja kerättävä siitä sieltä niitä onnen sirpaleita. Toinen opetus voisi olla se, että ihmisen on turha tavoitella kuuta taivaalta (saa sitäkin tehdä), vaan voi ihan luvallisesti olla siinä missä on, pyrkimättä erityisesti mihinkään 'saavutuksiin'. Ja tämäkin on nykyajattelun kannalta suorastaan rienaava ajatus, sillä jokaisenhan pitää puuhastella, verkottua, projektoitua ja toteuttaa itseään vaikka kuinka itkettäisi.\n"Tyytyväisyydessä on vähän itsekeskeinen sävy."\nEikä ole. Verbi tyytyä tarkoittaa suunnilleen samaa kuin sopeutua vallitseviin olosuhteisiin. Sopeutuminen taas on mielekkyyden ja tarkoituksen perusta, koska se karsii mielen ristiriitoja ja vapauttaa aivoista resursseja.\nPikemminkin onni on itsekeskeistä, koska se viittaa poikkeamaan keskiarvosta. Ihmisellä, joka osaa tyytyä, on tarkoitus. Onnen tavoittelija sen sijaan vaatii enemmän kuin on saanut.\nItsetyytyväiset ihmiset omaavat onnensa lisäksi aina oikeassaolemisen lahjan, ja levittävät ympäristöönsä harmia, mielipahaa ja onnettomuuttakin, siis silkkaa kateutta.\n"Itsetyytyväiset ihmiset omaavat onnensa lisäksi aina oikeassaolemisen lahjan"\nKatsopa sanakirjasta, miten tyytyväisyys on määritelty. Siihen ei liity negatiivisia konnotaatioita, vaan se on positiivinen ilmaus.\nTyytyväiset ihmiset ovat tasapainoisia ja muut huomioivia, koska he eivät koe, että elämä tai joku ihminen olisi heille jotain velkaa. He ovat löytäneet sisäisen rauhan ja vakauden. Siksi heidän seurassaan on ilo olla.\nMinä en ole tyytyväinen ihminen. Olen katkera ja väsynyt.\nTuolla on mielenkiintoinen näkemys siitä, että tyytyväisyys on yhteydessä ihmisen hyvyyteen.\n"Lao-Tse, ikivanha kiinalainen filosofi kirjoitti teoksessaan ’Kirja Taosta ja hyveestä’: ”Tyytyväisellä ihmisellä on kaikkea.” Se tarkoittaa, että tyytyväinen ihminen on onnellinen siitä mitä hänellä on. Hyväsydämisellä ihmisellä ei saata olla rikkautta, omaisuutta, autoa tai suuria säästöjä mutta hyvyys tekee hänet tyytyväiseksi ja onnelliseksi ihmiseksi."\nBilly Graham on todennut että onnellisuus on kiinni olosuhteista. Nyt elokuun loppupuolella Jyväskylässä järjestettävillä kirkkopäivillä on teemana "Onni täällä vaihtelee", joten ehkä silloin kannattaa seurata ainakin netistä, mitä puhujat saavat irti aiheesta. Tunnekartan www.taiwas.net/tunteet oikeasta yläneljänneksestä (lähinnä) voipi itsekukin etsiskellä niitä tunteita, jotka mielestään kuuluvat onnellisuuteen.\nAamu: kirjoitat viisaasti. Nykyään pitäisi osata suorittaa kaikkea niin täydellisesti, jopa onnellisuutta, että unohtuu helposti se tosiasia, että sadan vuoden päästä tosiaan kukaan ei todennäköisesti muistakaan enää. On vain tämä hetki, tämä päivä, josta voi yrittää ammentaa parempaa. Tämän päivän valinnoilla voi valita parempaa (tai huonompaa) huomista. Niin, ja nykyään tosiaan pitää suorittaa, vaikka itku silmässä ja kroppa hajalla.\nEn oikein usko, että onnen tai tyytyväisyyden ratkaisua löytyy sanakirjoista, jo senkin takia, että merkitykset vaihtelevat yksilön ja ryhmän mukaan (vaikka eivät mielivaltaisia olekaan). Minulle esimerkiksi tyytyväisyys on poroporvarin asenne.\nEtsisin onnellisuutta Saarnaajan tavoin pikemminkin yksilöllisestä elämäntavasta ja siihen liittyvistä/johtaneista ratkaisuista. Tyytyväisyys tuskin kuvaa Sarnaajan mielentilaa, vaan tunne oman paikkansa ja elämännäkemyksen löytämisestä. Toinen esimerkki voisi olla Voltairen kehoitus hoitaa kukin omaa puutarhaansa elämän suurimpana tarkoituksena. Ei siinäkään tarvitse liikoja hötkyillä eikä pelastaan kansantaloutta kiihkoisalla kuluttamaisella.\nAnonyymit: enpä suuresti ota kantaa keskusteluunne, mutta mieleeni tuli, että tyytyväisyys on hyvää ja tasapainoista, koska se ei vaadi mitään. Onni on helpommin tulkittavissa jonkin tavoittelemiseksi, vaatimiseksi (jotta juuri minä voisin olla onnellinen), riipuvaiseksi joistain ulkoisista seikoista ja sitä kautta se on itsekkäämpää (mutta ei välttämättä sitä kuitenkaan). Tyytyväisyys kuulostaa tasapainoiselta ja uskon, että se on tila, joka helpottaa omaa oloa huomattavasti. itsetyytyväisyys (omahyväisyys) on mielestäni eri asia.\nPelle: kiitos vinkeistä! Onnellisuudelle on hurjasti määritelmiä, koska eri ihmiset kokevat eri asiat eri tavalla. Jos ulkoiset olosuhteet ovat pahasti pielessä, toki se vaikuttaa onnellisuuden tasoonkin.\nAamu: hyvin kirjoitit ja kiteytit omatkin haparoivat ajatukseni.\n"tunne oman paikkansa ja elämännäkemyksen löytämisestä"\nTuohon iso osa (ainakin omasta) onnellisuudesta kiteytyy: oma paikka ja mahdollisuus omien arvojen toteuttamiseen. Joku ehkä nauttii kulutusjuhlasta, mutta minä en. Minä taidan olla pienen piirin ihminen siinä mielessä, että mielelläni puuhastelen omia, pieniä asioita ja onneni löydän siitä, että koen eläväni omaa elämääni (tosin nyt en kyllä koe eläväni niin). Resepti kuulostaa helpolta, mutta se on varsin vaikea toteuttaa käytännössä.\nVoltairekin on mielestäni oikeilla jäljillä: globalisaatio voi olla kaunis sana, mutta kyllä se oma onni tulee omista, pienistä piireistä (ja siis tämä pätee minuun) ja minulla se voisi tulla jopa konkreettisestikin puutarhasta, jos sellainen olisi ;)\nAh, jos mä alan psyykkaamaan itseäni tyytyväiseksi mun nykyisiin olosuhteisiin, niin musta tulee tylsistynyt ja aivokuollut, lähes. Mä en vaan VOI olla tyytyväinen tähän elämään, tälläsenä.\nToisaalta en ole näköjään voinut (eli osannut) sitä muuttakaan.\nCan't help, täytyy vaan olla epäonnellinen ja tyytymätön ja tyytyä siihen. Tai odottaa ihmettä.\nP.S. Parempaa tyytyväisyyttä muille! :)\nIpo: kuulostaa kurjalta! Eihän itseään tosiaan voi piiskata onnelliseksi olosuhteissa, joissa ei VOI olla onnellinen. Olosuhteiden muuttaminen taas ei ole mitenkään helppoa :( Voihan sitä kuitenkin kärsivällisesti yrittää.\nVoimia tielläsi parempaan! Ja hyvää viikonloppuakin :)\nKiitos! :) Viikonloppu irrottikin poikkeuksellisesti mun ajatukset tavallisilta radoiltaan - oli riittävästi muita ihmisiä ympärillä (usein ei ole).\nMukavaa alkavaa viikkoa sulle! :)\nTai siis jatkuuhan tämä viikonloppu vielä... mutta huomiseksikin on piristävää ohjelmaa tiedossa, jee. :)


Happee fuusioituu toisen jyväskyläläisseuran kanssa – tavoitteena Akatemia-joukkue ykkösdivariin « Pääkallo.fi – salibandy\nHappee fuusioituu toisen jyväskyläläisseuran kanssa – tavoitteena Akatemia-joukkue ykkösdivariin\nPasi Kotilainen on ollut aktiivisessa roolissa rakentamassa Happeen ja FBC Duxin yhteistyötä.\nSalibandyseurat Jyväskylän Happee ja FBC Dux yhdistyvät. FBC Dux on myös Jyväskylästä, mutta toiminta on keskittynyt pääosin Vaajakosken suuntaan.\nFBC Dux siirtää juniorijoukkuetoimintansa Happeen alle kaudesta 2016-2017 alkaen. Yhdistymisen myötä myös Duxin miesten kakkosdivarijoukkueen toiminta muuttuu. Joukkue säilyy omana yhdistyksenään, mutta nimi muutetaan Happee Akatemiaksi.\nEnnen fuusioita miesten Salibandyliigaa johtavalla Happeella oli noin 360 lisenssipelaajaa. Duxilla pelaajia on yhteensä reilut sata, joten yhteismäärä lähentelee viittä sataa. Lisenssimäärissä mitattuna tällä hetkellä Jyväskylän seudun suurin seura on O2JKL, jolla on vajaat 600 pelaajaa.\nHappeen ja Duxin yhteisen tiedotteen mukaan yhdistymisellä halutaan vastata tulevaisuuden haasteisiin.\n– Yhteinen tavoitteemme on ollut usean vuoden ajan kehittää keskisuomalaista salibandya vastaamaan lisääntyvien pelaajamäärien tarpeisiin. Yhdistämällä resurssimme sekä tietotaitomme meistä on kasvamassa ja kehittymässä salibandyorganisaatio, joka voi haastaa parhaat suomalaiset salibandyseurat niin harrastajamäärien, menestyksen kuin toiminnan laadun osalta, kommentoivat seurojen puheenjohtajat Vesa Pölkki (FBC Dux) ja Timo Kovala (Happee).\nHappeen edustusjoukkue pärjää loistavasti Salibandyliigassa. Joukkue on tänä keväänä mestarisuosikki numero yksi. Jatkossa tarkoitus on saada Jyväskylästä joukkue myös Divariin.\n– Kahdella viime kaudella Dux on toiminut Happeen farmijoukkueena ja tänä vuonna Happeen A-junioreita on pelannut joukkueessa rinnakkaisedustuksella. Sama kuvio tulee jatkumaan. Pyrimme jatkuvasti vahvistamaan tulevaa Happee Akatemiaa Happeen omilla junioreilla, Happeen junioripäällikkö ja A-juniorien päävalmentaja Pasi Kotilainen kommentoi ja jatkaa:\n– Meillä on selkeä visio siitä, että saamme Happeen liigajoukkueelle tasokkaan farmijoukkueen miesten ykkösdivisioonaan. Alueellamme on niin paljon hyviä pelaajia, että tämän ei pitäisi olla kovinkaan vaikea kuvio loppujen lopuksi – vaikka Divari erittäin kovatasoinen sarja onkin. Kyse on tietysti siitä, että saamme tähän toimintaan sitoutettua alueen johtavat pelaajat laajalla rintamalla.\nTätä uutista olen odottanut jo vuosia. Loistava homma.\nSuunnitelmat ja toimina vaikutta/kuulostaa aika hyvältä. Toimivuuden kuin lajikehityksen kannalta. Peukkua Jyväskylän suuntaan\nToivoa sopii, että homma lähtee toimimaan. Saa sitten nähdä, miten innolla Duxin jengi on siirtymässä hirvipaitaan ja kaikilta osin yhteistyö ei ole ollut ihan saumatonta, Muutamaa ikäluokkaa lukuun ottamatta Happeen valmennus ei tuloksienkaan perusteella ole A-junnuja nuoremmissa viime vuosina loistanut, joten se puoli seurassa olisi ensin saatava kuntoon. Enkä näe, että tuo yhdistymiskuviokaan toisi siihen puoleen ainakaan kaikilta osin ratkaisua. Duxilta puuttuu vanhemmat ikäluokat kokonaan, joten niihin tämä ei tuo lisää pelaajia Happeen käyttöön. Parissa nuoremmassa ikäluokassa saattaa tulla koviakin ryhmiä, olihan esim. Happee ja Dux molemmat C2:n jatkokarsinnassa. SM-karsintaan valmistautuvista 02-pojista Happee saanee täsmävahvistuksia Duxista, mutta ei silti välttämättä riitä ihan päätyyn asti, kun kumpikaan ryhmä ei selvinnyt tälle kaudelle edes eliittiin. Nuoremmista varmasti 05-ikäluokka on kova, 03-pojistakin saa kovan, jos vaan löytyy yhteisymmärrys toimintatavoista, 04-ikäluokassa taitaa kummallakin seuralla pelurit tahkota pääosin 03-sarjaa ja Happeen 04 on aikalailla harrasteryhmä.. Duxilta koko ikäluokka puuttuu.\nPieniä synnytyskipuja epäilen puolin ja toisin, sen verran paljon tuolla taustoissa on kuulemma tosiaan viime vuosina ollut jännitteitä. Ainakin muutama saa niellä ylpeytensä ennen kuin yhteinen sävel löytyy. O2:n vahva juniorityö jauhaa rinnalla ja on jo mennyt muutamassa ikäluokassa edelle (-02 ja -04), mihin tällä yhdistymiskuviolla varmasti lyödään jonkinlaista kiilaa. Ampparikerhoissa on imua aika kivasti, mikä osaltaan takaa O2:n aseman ja tulevaisuuden, kunhan osaavia valmentajia on tarpeeksi mukana. Muurame vierestä on syöttänyt nuoremmista ikäluokista pelaajia Jyväskylään lähinnä Happeeseen ja Duxiin Ikäluokka toisensa jälkeen vaan tuntuu hajoavan ihan lupaavien pikkujuniorivuosien jälkeen käsiin tai ainakin menettävän parhaat pelaajat/valmentajat Jyväskylään.\nToivon mukaan Happee edelleen säilyy ainakin vanhemmissa junioreissa kokoavana voimana, jonne Kotilaisen toiveen mukaan alueen seurat tuottavat hyviä pelaajia hyvien valmentajien kehitettäväksi. Jos tällä fuusiolla saadaan koottua seurojen parhaat voimat yhteen, niin voi odottaa mitä vaan. Jos taas muutama vuosi puolustetaan omia saavutettuja asemia puolin ja toisin , niin 02 kiittää ja kiitää ohi ja sama tapahtuu muualla Jyväskylän joukkueiden jäädessä ihmettelijän osaan..\nPalokan Orsi on selkeästi Keski-Suomalaisen sählyn parissa toimija.\nMahdollisuuksia tämä liitos antaa, mutta pieniä vaaroja tosiaan on olemassa.\nTässä alkuvaiheessa on tärkeää tiedottaa asioita joukkueille ja sitä kautta pelaajille ja heidän vanhemmille, tällä vältyttäisiin niiden omien asemien syntymistä.\nTuo -02 ikäluokka on mielenkiintoinen.\nIkäluokassa on toiminut alueen kärkipelaajista muodostettu epävirallinen joukkue. Siinä on ollut mukana ainakin Duxin ja O2 pelaajia, kun samalla Happeen tuon ikäluokan kärkipelurit on pelannut kovia pelejä C2-ikäluokassa.\nSaas nähdä mitä tapahtuu...\nPalokan orsi ja Mä pistivät sellaista kommenttia kehiin että voisi jopa luulla että Jyväskylän salibandya lähemmin tunnette ;)\nMutta erään joukkueen taustatoimijana totean vain että mielen kiintoinen leikkikenttä tästä tulee eri ikäluokkien kohdilla... :)


Tämä loitsu luo hohtelevan, miekanmuotoisen voimakentän. Miekka voi iskeä mitä tahansa osoittamaasi ja kantamalla olevaa vihollista loitsun langetuskierrokselta alkaen. Miekka hyökkää osoittamaasi kohdetta vastaan kerran kierroksessa sinun vuorollasi. Sen hyökkäyshyvitys on yhtä kuin langettajatasosi + Äly-hyvityksesi (velhoilla) tai Kar-hyvityksesi (taikureilla), ja lisäksi se saa tehostushyvitystä +3. Koska se on voimavaikutus, se voi iskeä myös eteerisiä ja ruumiittomia olentoja. Se tuottaa 4n6+3 pistettä voimavaurioita, ja sen uhka-alue on 19–20 ja kriittisten osumien kerroin ×2.\nMiekka iskee aina sinun suunnastasi. Se ei voi saada hyvitystä koukkaamisesta tai auttaa taisteluun osallistujaa saamaan sellaista. Jos miekka liikkuu loitsun kantaman ulkopuolelle tai katoaa näkyvistäsi tai jos sinä lakkaat ohjailemasta sitä, se palaa luoksesi ja jää leijumaan paikoilleen.\nVoit osoittaa miekalle uuden kohteen kullakin langettamisen jälkeisellä kierroksella suorittamalla perustoiminnon. Ellet tee näin, miekka hyökkää edellisen kierroksen kohdettaan vastaan.\nMiekkaa vastaan ei voida hyökätä eikä sitä voida vaurioittaa aineellisin hyökkäyksin, mutta taikuuden rauetus, hajautus, tuhonkuula ja kumoojavaltikka tehoavat siihen. Miekan PL on 13 (10, kokohyvitys +0 koska se on Keskikokoinen esine, sivuunohjaushyvitys +3).\nJos maagin miekan iskemällä olennolla on loitsunsietoa, sieto testataan, kun miekka osuu olentoon ensimmäisen kerran. Jos loitsunsieto torjuu iskun, loitsu raukeaa. Ellei torju, miekka vaikuttaa olentoon normaalisti ja täydellä voimallaan loitsun koko kestoajan.\nPlatinainen pienoismiekka, jonka ponsi ja kourain on tehty sinkistä ja kuparista. Sen valmistaminen maksaa 250 kr.


Mekko | Porvoo Uutiset\nTHL-johtaja Mika Salminen: Koronaepidemiaa voidaan meillä yhä seurata, testit eivät Suomesta lopu –.\nMitä naisen vaatekaapista olisi hyvä löytyä.\nSpice Girls -tähti kertoi totuuden kohutun ja ikonisen.\n– Ajattelin, ettei mekko sanonut oikein mitään. Silloin halusin tunnustella, mitä maailmassa tapahtui sillä hetkellä, Geri.


Liikunnan iloa, itsesi tähden!Tuntiohjelma\nVauhdikkailla tunneilla syke nousee korkealle ja fysiikkaa koetellaan kokonaisvaltaisesti. Merkitty lukkariin keltaisella pohjavärillä.\nLesMills CXWorx™ Käännä kerrankin katse omaan napaasi! CXWorx on Les Millsin uusi, personal trainereiden kehittämä 30 minuutin mittainen keskivartalon hallinta- ja lihaskuntotunti. Tehokkaiden selkä- ja vatsalihasliikkeiden lisäksi tunnilla treenataan mm. pakaralihaksia ja lantion alueen hallintaa. Apuvälineenä joissakin kappaleissa käytetään kuminauhaa ja levypainoja. CXWorx™-tunti parantaa funktionaalista voimaa, tasapainoa ja liikkuvuutta sekä auttaa ymmärtämään keskivartalon lihasten merkityksen terveyden kannalta. Tunti, joka jokaisen tulisi sisällyttää omaan viikko-ohjelmaansa!\nLesMills BODYPUMP™ –tunnilla harjoitetaan kokonaisvaltaisesti lihaskestävyyttä levytangoilla. Painoja vaihdellaan voimien ja liikkeen mukaan.\nLesMills BODYCOMBAT™ –tunti toteutetaan varjonyrkkeilynä eri taistelulajeja yhdistellen. Potkut ja iskut takaavat tunnin tehokkuuden.\nTehoT-tunnilla teemat vaihtelevat crosstrainingista HIITiin ja aina porrastreeniin saakka. Tunnilla pääset testaamaan omia rajojasi. Sopii hyvin myös miehille. Kesällä tunti siirtyy ulos, jolloin mukaan saadaan mm. renkaat ja lekat.\nBodyAttack on korkeasykkeinen harjoitus, joka kehittää niin voimaa kuin kestävyyttäkin. Tämä erittäin intensiivinen treeni yhdistää atleettiset ja aerobiset liikkeet voima- ja kestävyysharjoituksiin. BodyAttack sopii niin satunnaiselle kuntoilijalle, kuin ammattilaisellekin.\nVauhdikkaita, helppoja ja hauskoja tunteja, jotka eivät vaadi aiempaa tanssikokemusta. Sopivat kaikille liikkujille. Merkitty lukkariin pinkillä pohjavärillä.\nZumba® on helppoa, tehokasta ja hauskaa fitnesstanssia, jossa jokainen etenee omalla tyylillään ja oman kuntonsa mukaan. Suosittu ja uudistumiskykyinen laji viehättää siihen koukuttuneita vuodesta toiseen. Tanssityylit vaihtelevat tunnin aikana salsasta aina hiphoppiin saakka. Tällä tunnilla ei musiikkia ja huumoria säästellä!\nLAVIS-lavatanssijumppa® on uusi hauska, helppo ja hikinen liikuntamuoto. LAVISta tanssitaan yksin, joten ei ole vaaraa, että joku talloo varpaille. Tunnilla tanssitaan tuttuja lavatansseja, kuten humppaa, jenkkaa, rockia/jivea, cha chata ja sambaa. Opit eri lavatanssiaskeleiden perusteita kuntoilun ohella. Kuten lavatansseissa, LAVIKSESSA tanssitaan kaksi samaa tanssilajia peräkkäin ja tunnilla soi perinteinen suomalainen lavatanssimusiikki.\nLatino-tunnilla harjoitellaan eri tanssien tekniikoita sekä kehonhallintaa ja liikkuvuutta. Helppoja ja hauskoja koreografioita lattarimusiikin tahtiin!\nLesMills SH´BAM™-tunti on silkkaa tanssin ilotulitusta! Kyseessä on hauskaakin hauskempi tanssituokio, joka perustuu helppoihin tanssillisiin koreografioihin ja mukaansatempaavaan musiikkiin. Tunti sopii kaikille iästä, sukupuolesta ja aiemmasta tanssillisesta taustasta riippumatta.\nTunneilla parannetaan ryhtiä, tasapainoa, syviä lihaksia ja kehon liikkuvuutta. Henkinen hyvinvointi lisääntyy ja stressi lievittyy. Merkitty lukkariin sinisellä pohjavärillä.\nLesMills BODYBALANCE™ -tunnit pohjautuvat joogaan ja treenaavat tehokkaasti keskivartaloa. Tunti aloitetaan lämmittelyllä, josta siirrytään joogasta tuttuihin ja muunneltuihin asanoihin. Tunnilla harjoitetaan myös lihaskuntoa ja tehdään liikkuvuutta parantavia venytyksiä. Tunti päättyy muutaman minuutin rentoutukseen. HUOM! Tunnilla ei tarvita kenkiä.\nPilates–tunnilla parannetaan ryhtiä, vahvistetaan syviä lihaksia ja liikkuvuutta. Laji on erittäin hyväksi selälle! Rauhallinen tunti sopii myös stressin lievitykseen.\nVenyttely-tunnilla venytellään koko kropan lihakset helpoin liikkein. Sopii ja tekee hyvää kaikille!\nSpinni eli sisäpyöräily\nSpinni on helppoa ja tehokasta, sopii kaikille! Sisäpyöräily on loistava tapa saada kehoa kuntoon, polttaa rasvaa ja muokata reidet ja pakarat uuteen uskoon. Spinnitunti koostuu peruskestävyys- ja vauhtikestävyysosuuksista. Tunneilla tehdään intervalliharjoitteita (hitaammat ja nopeammat osuudet vaihtelevat).\nOta spinnitunnille mukaasi normaali sisäliikuntavarustus, hikipyyhe ja liikuntakengät. Salillamme käytössä ovat korkealaatuiset ja miellyttävät Body Bike Classic Supreme -pyörät, jotka takaavat mukavan ajon sinun kuntosi mukaan.\nLesMills RPM™-tunneilla ajetaan ohjaajan johdolla erilaisissa simuloiduissa maastoissa, joita ulkona pyöräillessäkin tulisi vastaan. On mäkistä maastoa, tasamaata, rankkoja nousuja ja etäisyys- ja aika-ajoja. Tule mukaan löytämään sisäinen urheilijasi, hikoile ja polta kaloreita endorfiinin virratessa kehossa!\nSpin+core ja Spin+body -tunneilla keskitytään jalkoihin ja keskivartalon lihaksiin. Tunnilla vuorottelevat pyöräily- ja lihaskunto-osuudet.\nCLUB VIRTUAL® –sisäpyöräilytunnit\nVirtuaaliset sisäpyöräilytunnit sopivat täydellisesti kaikentasoisille kuntoilijoille.\nNykytekniikan avulla pääset nyt pyöräilemään huikeisiin maisemiin Ranskan Alpeille, Espanjan maaseudulle tai Teneriffalle maantiepyörän selässä. Palatsilla maisema heijastetaan videotykin avulla spinnisalin seinälle ja fiilis on kuin olisit itse vuorilla.\nVoit valita spinnitunnin joko SUOMENKIELISEN tai englanninkielisen virtuaaliohjaajan kanssa klo 05-24 välillä, oman aikataulusi mukaan (aina kun sali on vapaa). Järjestämme myös tunteja sekä virtuaaliohjaajalla että live-ohjaajalla, katso ajat tuntiohjelmastamme.\nTule rohkeasti kokeilemaan! Tunnilla pärjää hyvin omaa kuntoaan kuunnellen. Ohjaajamme auttavat alkuun virtuaalin saloihin perehdyttäessä.\nVirtualSpin + live-ohjaus: Sisäpyöräilytunti, jossa maisemat vaihtuvat vuoroin eri maissa ja maisemissa suurella elokuvanäytöllä live- ohjaajan opastamana. Tämä tunti sopii kaikille – Kannattaa ehdottomasti kokeilla ja kokea!\nHelpot ja tehokkaat\nNopeasti opittavat liikkeet ja mutkattomat, mutta tehokkaat perusjumpat panevat kehon koetukselle. Merkitty lukkariin vihreällä pohjavärillä.\nKahvakuula–tunti on koko kehoa kuormittava harjoitus, joka sisältää erilaisia nostoja, heilautuksia ja yhdistelmäliikkeitä. Treeni nostaa tehokkaasti hien pintaan, kuormittaen samanaikaisesti useita kehon eri lihasryhmiä.\nMuokkaus on mutkatonta perusjumppaa. Tunnin alussa lämmitellään helpoin askelsarjoin. Tämän jälkeen vahvistetaan koko kehon lihaksia joko apuvälinein tai oman kehon painolla.\nCore+venyttely Helppo perusjumppatunti, aluksi lämmitellään helpoin askelsarjoin. Lihaskunto-osiossa keskitytään keskivartalon lihaksiin eli vatsaan, kylkiin ja selkään. Tunnin lopussa normaalia pidemmät venyttelyt.\nRVP = ReisiVatsaPakara–tunnilla keskitytään reisiin, vatsalihaksiin ja pakaroihin helpon perusjumpan keinoin. Tunnin alussa lämmitellään askelsarjoin, jonka jälkeen vahvistetaan lihaksia erityisesti reisien, vatsan ja pakaroiden alueelta.\nStep+body -tunti on helppoa askellusta steppilaudalla, lihaskuntoliikkeiden kanssa vuorotellen.\nKuntosaliKierto -tunnilla treenataan ohjaajan opastamana eri kuntosalilaitteilla. Tunti aloitetaan lämmittelyllä ja treenin jälkeen venytellään.\nTeemaT, vaihtuva teema Teematunnin sisältö vaihtelee laidasta laitaan teidän toiveidenne mukaan. Tunnin sisältö ilmoitetaan aina erikseen.\nPalatsin HOT®-tuntien erikoisuus piilee salissa, jonka lämpötila on 35–38 astetta. Kehoa hellivä lämpötila tekee harjoittelusta miellyttävää ja turvallista, sillä lihakset ja nivelet ovat elastisempia ja asentojen työstäminen pidemmälle ja syvemmälle onnistuu lyhyemmässä ajassa. Tunnin kestävän harjoituksen aikana suositellaan juotavaksi 1 L raikasta vettä. Ison vesipullon lisäksi tunneille tulee ottaa mukaan suuri pyyhe jumppamaton päälle, sekä pienempi hikipyyhe.\nHOT®-tuntitarjontaamme sisältyvät HOT® Pilates, HOT® Balance sekä HOT® venyttely. Tuntien sisältö on pääosin sama kuin niiden tavallisilla vastineilla, hieman enemmän liikkuvuutta painottaen.\nKuntokeskus Palatsi • Linnankatu 2 • 38700 Kankaanpää\nPuhelin 044 986 4378 • sähköposti info.palatsi(at)gmail.com


Ruokaohje: Lämmin omenaherkku (G) resepti - Ruokaohjeet ja reseptit\nRuokaohjeet ja reseptit > lämmin > Lämmin omenaherkku (G) resepti\nRuokaohje: Lämmin omenaherkku (G) resepti\nReseptiluokat: lämmin, omenaherkku\nReseptin avainsanat: lämmin omenaherkku\n...resepti Ainekset 4 kpl omenaa 1 dl sokeria 3 tl kanelia 25 g Flora leivontamargariinia 2,5 dl Flora vanillaa Ohjeet Kuori omenat ja poista siemenkodat. Leikkaa omenat ohuiksi viipaleiksi. Laita omenaviipaleet kerroksittain sokerin ja kanelin kanssa mikroaaltouunin kestävään vuokaan. Vedä jääkaappikylmästä rasvasta ohuita viipaleita omenoiden päälle vuokaan. Kypsennä mikroaaltouunissa täydellä teholla 4-6 minuuttia. Tarjoa lämmin...\n...jatka paistamista, kunnes kuutiot ovat vähän ruskistuneet. Vähennä lämpöä ja lisää pannulle valutetut ruusukaalit sekä huuhdotut kirsikkatomaatit. Kuumenna lastalla käännellen. Rouhi mausteeksi mustapippuria myllystä. Kaada lämmin ruusukaalisalaatti tarjoiluvadille. Höylää päälle parmesaania. Koristele halutessasi basilikanlehdillä. Tarjoa lämpimänä alku- tai pikkuruokana esim. ruispatongin kanssa. Voit maustaa lämmin ruusukaalisalaatin lopuksi...\nSalaatti Lämmin kasvissalaatti ja seesamikastike resepti\n...htia ja kypsennä niitä 2 minuuttia keittäen tai höyryttäen. Valuta. Leikkaa kesäkurpitsa pitkittäin ohuiksi viipaleiksi. Halkaise paprika, poista siemenet ja paloittele puolikkaat. Kuori ja halkaise valkosipulinkynnet. Kuumenna öljy laakeassa paistinpannussa ja lisää kasvikset pannuun. Kypsennä miedolla lämmöllä, koko ajan sekoittaen, kunnes ne ovat pehmeitä ja notkeita. Lisää suola, mausteet ja tuoreminttusilppu ja sekoita hyvin. Jaa lämmin...\nPerunasalaatti Lämmin sieni-perunasalaatti resepti Ainekset Ohjeet 20 min Passiivinen 20 min Lämmin sieni-perunasalaatti 4 annosta 80 g parmankinkkua 4 kpl keitettyä perunaa 200 g tuoreita herkkusieniä 12 kpl kirsikkatomaattia 1 kpl rooman- eli sidesalaattia ruukussa 50 g rucolaa 1 rkl oliiviöljyä 1/4 tl suolaa 1/4 tl mustapippuria Kastike 2 rkl oliiviöljyä 2 rkl tuoretta oreganoa (hienonnettuna) 1 rkl valkoviinietikkaa 1 rkl...\nKasvissosekeitto Lämmin kurkkukeitto resepti\nKasvissosekeitto Lämmin kurkkukeitto resepti Ainekset Ohjeet 25 min Passiivinen 15 min Lämmin kurkkukeitto 4 annosta 10 dl vettä 2 kpl kanaliemikuutiota 1 kpl lehtiselleriä (kuutioituna) 4 dl kurkkua (kuutioituna) 1/2 tl mausteseosta (Lime Pepper, Santa Maria) 2 rkl tuoretta tilliä 2 rkl tuoretta kirveliä 3 rkl vaaleaa kastikesuurustetta 1 kpl keltuaista 2 dl ruokakermaa Kiehauta kanaliemi. Lisää ensin selleri ja hetken kuluttua...\n...lsa resepti Ainekset Jauhelihakebakot 400 g lampaan jauhelihaa 1 dl vaaleaa leipärouhetta 1 dl lihalientä 1 dl kuivattua sipulia 1 dl oliivisiivuja 100 g fetajuustoa 1 tl suolaa 0,5 tl mustapippuria 1 tl kuivattua minttua Lämmin salsa 2 keltaista paprikaa 1 punainen paprika 4 tomaattia 1 punasipuli 1 pieni kesäkurpitsa 1 pnt persiljaa punaviinietikaa oliiviöljyä suolaa sokeria Valmistusohjeet 1 Jauhelihakebakot Sekoita leipärouhe sekä...\nLämmin pekoni-porkkanasalaatti resepti\nLämmin pekoni-porkkanasalaatti resepti Ainekset Ohjeet Lämmin pekoni-porkkanasalaatti Juhlava, maistuva lämmin salaatti perusraaka-aineista. Tähän löytyy aina kaapista ainekset! kaksi annosta Salaatti 280 g pekonia 4 keskikokoista porkkanaa 3-5 valkosipulinkynttä voita Kastike 2 rkl kookosöljyä 500 ml kookosmaitoa 2-3 pientä keltasipulia currymaustetta muita mausteita maun mukaan Pikaetikkakurkku Puolikas kasvihuonekurkku...\nSalaatti Lämmin tofu-bulgursalaatti resepti Ainekset Ohjeet 15 min Passiivinen 10 min Lämmin tofu-bulgursalaatti 4 annosta 1 kpl sipulia 6 dl vettä 1/2 rkl rypsiöljyä 3 dl bulguria 250 g tofua (maustamaton, kiinteä) 1/2 rkl rypsiöljyä 1 tl kurkumaa 1 tl paprikajauhetta 1 kpl valkosipulinkynttä (hienonnettuna) 1/4 tl mausteseosta (chili) 1/2 tl suolaa 2 kpl appelsiinia 2 dl lehtipersiljaa Halkaise ja viipaloi sipuli. Kiehauta vesi...\nKanasalaatti Lämmin broilerisalaatti resepti Ainekset Ohjeet 30 min Passiivinen 2 t Lämmin broilerisalaatti 4 annosta 2 rkl rypsiöljyä 1 rkl sitruunamehua 3 tl cajunmaustetta 1/2 tl suolaa 340 g maustamattomia broilerinfileitä Salaatti 2 kpl paprikaa 2 kpl tomaattia 2 kpl avomaankurkkua 1 rkl rypsiöljyä 1 kpl jääsalaattia ruukussa 1 kpl rooman- eli sidesalaattia ruukussa 1 dl oliiveja Koristeluun 1/2 kpl sitruunaa (viipaloituna)...\nSangria Lämmin syysjuoma resepti\nSangria Lämmin syysjuoma resepti Ainekset Ohjeet 20 min Lämmin syysjuoma 5 annosta 10 dl omenatäysmehua 2 kpl kanelitankoa 3 kpl omenaa 1 dl ruusunmarjoja 1 dl puolukoita Keitä omenamehua ja kanelitankoja 5 minuuttia. Poista tangot. Pese omenat, lohko ja poista siemenkodat. Perkaa huuhdellut ruusunmarjat halutessasi, tai käytä kokonaisina. Pane omenalohkot ja ruusunmarjat kannuun. Kaada päälle puolukkamehu ja lisää kuuma omenamehu....\nViikunajäädyke ja lämmin hedelmäsalaatti resepti\n...ikunajäädyke ja lämmin hedelmäsalaatti resepti Ainekset 2 dl viikunasosetta tai viikunahilloa 2 kananmunan keltuaista 6 cl mesimarjalikööriä tai jotain punaista marjalikööriä 3 rkl sokeria 0,5 dl vettä 3 dl kermavaahtoa * Lämmin hedelmäsalaatti 1 mango 1 verigreippi 6 mansikkaa 1/2 melonia (esim. cantaloupe) 24 viinirypälettä 1 rkl sokeria 4 cl Triple Sec -likööriä Valmistusohjeet 1 Sekoita viikunasose, keltuaiset, vesi, sokeri ja likööri...\nKaalisalaatti Lämmin punakaalisalaatti 2. resepti\nKaalisalaatti Lämmin punakaalisalaatti resepti Ainekset Ohjeet 20 min Poronsisäfilee ja karpalo-punaviinikastike lämmin punakaalisalaatti 2 annosta 400 g punakaalia 1/2 kpl punasipulia 1 kpl valkosipulinkynttä 2 rkl rypsiöljyä 2 rkl balsamiviinietikkaa 1/2 tl suolaa 1/2 tl mustapippuria 1 dl cashewpähkinöitä 75 g sinihomejuustoa (rasvaa 30 %) (Aura Gold) Suikaloi huuhdeltu punakaali. Kuori ja leikkaa punasipuli kuutioiksi. Kuori ja...\nLohivartaat ja lämmin linssisalaatti resepti\nLohivartaat ja lämmin linssisalaatti resepti Ainekset * Lohivartaat 700 g lohifileetä suolaa tilkka öljyä (sitruunamehua) * Lämmin linssisalaatti 2 dl punaisia linssejä 1 sipuli 1 valkosipulin kynsi 1 pieni fenkoli suolaa mustapippuria ruohosipulia 4 dl kanalientä Valmistusohjeet 1 Lohivartaat: Paloittele kala 2-3 cm kokoisiksi kuutioiksi ja pujota varrastikkuun. Sivele varras kevyesti öljyllä. Mausta suolalla ja paahda grillissä mehevän...\nLampaanfileevartaat ja lämmin papusalaatti resepti\n...) suolaa mustapippuria Lisäksi 6 varrastikkua Marinadi 3/4 dl Pirkka ekstra neitsytoliiviöljyä 1/4 dl sitruunanmehua 1/2 rkl sitruunankuorisuikaleita 3 valkosipulinkynttä hienonnettuna 1 tl tuoretta rosmariinia hienonnettuna Lämmin papusalaatti 1 pieni (300 g) kesäkurpitsa 1 punasipuli 1 keltainen paprika 300 g Pirkka ohuita vihreitä papuja (pakaste) 1/2 dl Pirkka ekstra neitsytoliiviöljyä 3 rkl sitruunanmehua 1 rkl hunajaa 1/2 tl mustapippuria...\nLämmin perunasalaatti 1 resepti\nLämmin perunasalaatti 1 resepti Ainekset 6 annosta 1 kg pieniä perunoita 1 kpl punasipuli 6 kpl aurinkokuivattua tomaattia 1 dl hienonnettua persiljaa 2 rkl kapriksia Kastike 5 rkl aurinkokuivattujen tomaattien öljyä 2 rkl sitruunan mehua 0,5 tl suolaa 0,5 tl rouhittua mustapippuria Ohjeet Keitä pestyt perunat suolalla maustetussa vedessä, kunnes ne ovat pehmeitä. Hienonna punasipuli ja tomaatit pieniksi paloiksi. Sekoita kastikkeen...\nLämmin halloumisalaatti resepti\n...kpl tomaatteja 0.5 kpl kurkkua 1 ruukku (ruukku) tammenlehväsalaattia 5 rkl Auringonkukansiemeniä 100 g Halloum-juustoa Ohjeet Leikkaa tomaatit lohkoiksi. Kuutioi kurkku ja revi salaatinlehdet paloiksi. Viipaloi Halloum-juusto ja paista viipaleita paistinpannulla yhdessä auringonkukan siemenien kanssa muutaman minuutin ajan. Sekoita tomaattilohkot, kurkkukuutiot ja salaatti keskenään. Lisää lämmin juusto ja siemenet salaatin päälle....\nLämmin kanasalaatti 3. resepti\nLämmin kanasalaatti resepti Ainekset Ohjeet 1 keltainen paprika 1 (300 g) kesäkurpitsa 1 (200 g) purjo 1 rs (450 g) Pirkka hunajamarinoituja broilerin fileesuikaleita 1-2 rkl öljyä 1 ps (200 g) Pirkka herneitä (pakaste) 1-2 ruukkua ruukku jääsalaattia 2-3 tomaattia tai 150 g kirsikkatomaatteja 2-3 rkl basilikaa tai persiljaa hienonnettuna Kastike 3 rkl Pirkka ekstra neitsytoliiviöljyä 2 rkl basilikaa hienonnettuna 1 rkl...\nLämmin kala-vihannessalaatti resepti\nLämmin kala-vihannessalaatti resepti Ainekset Ohjeet Lämmin kala- vihannessalaatti (Jardinire de turbotin, sole et noix de St. Jacques) 200 g piikkikampelaa fileenä 200 g merianturaa fileenä 4 kampasimpukkaa suolaa, pippuria friseesalaattia 1 porkkana 1/2 kurkkua 100 g hillottua sipulia Samppanjakastike: 4 rkl kermaa 2 rkl samppanjaviinietikkaa 4 rkl maapähkinäöljyä 4 rkl hasselpähkinäöljyä Koristeet: puolukoita kirveliä Viipaloi...\nLämmin rucolasalaatti resepti\nLämmin rucolasalaatti resepti Ainekset Ohjeet Lämmin rucolasalaatti Yksinkertainen tehdä, mutta makuelämys on moninainen yksi annos 2-3 tuoretta jumboherkkusientä tai vastaavasti kourallinen pienempiä 1-2 salottisipulia paistamiseen voita mustapippuria suolaa kourallinen sulatettuja katkarapuja pari kourallista rucolasalaattia keitetty kananmuna tai kaksi balsamiviinietikkaa Viipaloi herkkusienet ja pilko sipuli. Ruskista pannulla...\nLämmin majoneesi-kesäkurpitsalisuke resepti\n...kurpitsa rasvaa paistamiseen valkosipulia suolaa hyvää (venäläistä) majoneesia Leikkaa kurpitsa ohuiksi siivuiksi. Paista pannulla rasvassa täysin kypsiksi. Lisää loppuvaiheessa pannulle suolaa ja murskattua valkosipulia maun mukaan. Kokoa kuumat siivut kulhoon tai lautaselle kerroksittain majoneesin kanssa. Syö lämpimänä esim. pihvin kera. Hakusanat: lämmin majoneesi yhteishyvä lämmin kesäkurpitsalisuke...\nLämmin kasvissalaatti 4. resepti\n...ructions kourallinen kuumia kasviksia Kastike: 3 rkl ruokajogurttia 1 rkl sinappikastiketta mustapippuria Lisäksi: broileripyöryköitä tai naudanpaistileikkelettä Kokoa juuri höyrytetyistä kasviksista lämmin salaatti lautaselle. Sekoita kastike ja jaa se salaatin päälle. Kuumenna annokseen broileripyöryköitä tai nosta lautasellenaudanpaistileikkelettä. Hakusanat: lämmin kasvissalaatti coleslow kasvissalaatti lämmin kasvissalaatti resepti...\nLämmin tomaatti-punasipulisalaatti resepti\nLämmin tomaatti-punasipulisalaatti resepti Ainekset Ohjeet Lämmin tomaatti-punasipulisalaatti Maukas lisuke vaikkapa pihville neljä annosta 5 kookasta kiinteää tomaattia 2-3 kookasta punasipulia rypsiöljyä tai oliiviöljyä 1 rkl balsamiviinietikkaa suolaa mustapippuria Leikkaa tomaatit ohuiksi viipaleiksi. Levitä tomaattiviipaleet laakealle vadille ja mausta mustapippurilla. Leikkaa kuoritut sipulit ohuen ohuiksi viipaleiksi. Kuullota...\nRosolli Lämmin vuohenjuustorosolli resepti\nNasun lämmin juustovuoka resepti\nLämmin fetasalaatti valkosipulikastikkeella (K) resepti\nLämmin linssisalaatti 2. resepti\nLämmin brie resepti\nLämmin vadelmajuusto resepti\nLämmin tofusalaatti 2. resepti\nLämmin hedelmäyllätys resepti\nLämmin perunasalaatti 8. resepti\nLämmin simpukkaleipä resepti\nlämmin voileipäkakku resepti\nmynattomat ja maidottomat munkit\nbataatti porkkana lohkot\nvälimeren lihapullat uunissa\npossun suikaleita kermakastikkeessa\nhärän ulkofile pihvi\nkeskiaikainen ruoka resepti\nohje nakki vihannes munakas uunissa\nfeta pinaattipiirakka muskottipähkinä\npaahdetut etikkapunajuuret uunissa


Muurla Muumi Halaus Emalimuki, 3,7 dl - Lelufantti.com verkkokauppa\nMuurla Muumi Halaus Emalimuki, 3,7 ...\nMuurlan Muumi-emalituotteiden sydän on hiiliterästä, jonka päällä on kaksinkertainen emalointi. Tuotteet ovat kestäviä, käytännöllisiä ja kevyitä. Ne soveltuvat perinteisien kattauksien lisäksi myös kaikenlaiseen ulkokäyttöön - mukaan retkille, mökille ja veneeseen.\nMuurlan Muumi-emalituotteiden sydän on hiiliterästä, jonka päällä on kaksinkertainen emalointi. Tuotteet ovat kestäviä, käytännöllisiä ja kevyitä. Ne soveltuvat perinteisien kattauksien lisäksi myös kaikenlaiseen ulkokäyttöön - mukaan retkille, mökille ja veneeseen.Muurlan emalimukit valmistetaan käsityönä ja käsityön luonteen vuoksi tuotteiden ulkonäkö saattaa hieman vaihdella.Emali on lasite, ja se voi rikkoontua, jos siihen kohdistuu esimerkiksi kova isku. Iskun kohdan tunnistaa siitä, että emalointi rikkoontuu samasta kohdasta sisä- ja ulkopinnalta.


Häiriöitä lähetyksessä thread | sivu 89 | DVD Plaza\nSivu 89 / 116 < Edellinen 1 ← 87 88 89 90 91 → 116 Seuraava >\nMulla ainakin toi CSI Miami pyörii 4:3 kuvasuhteella, tosin just vasta äsken käänsin Subille (en oikeastaan paljoa edes katso MTV3:a ja Subia joten melko pihalla sen ohjelmista ja niiden kuvasuhteista). MTV3:lla puolestaan juuri alkava leffa Seikkailija Thomas Crown tulee 16:9 kuvasuhteella, just on leffayhtiön logot menossa. Korjaus tähän: kuvasuhde muuttuikin yks kaks 4:3 ksi kun ensin oli 16:9 kuvasuhteella ne yhtiön logot (Universal Pictures jne) ja nyt on näyttelijöiden esittely sit 4:3 suhteella.\nDNA T2 HD\nEPG:n ohjelmatiedot vieläkin kateissa...\nUrhoTV näkyy salaamattomana\nTV1 Van Veeterenin rikostutkimukset tekstitys puuttuu\nTV2 Rush tekstitys puuttuu\nTeema tekstitys puuttuu\n"Ylen lähetyksen ja siirron päällikkö Mika Lavonen kertoi ensin saaneensa puhelintiedon Ylestä, että Ylen tekstitysjärjestelmä oli kunnossa.\n- Veikkaan, että kyseessä on digitan (jakelijan) ongelma, Lavonen arvioi aluksi.\nMyöhemmin hän ilmoitti IS:lle, että vika oli Ylen yhdessä tekstitysjärjestelmässä."\nYle ottanut käyttöön DNA:n toimintamallit?\nEi meillä mitään vikaa ole, joku muu on syyllinen ongelmaan. Oho, vika onkin meillä...\nDigital Man, 21.06.2011\nKas kun ei uutisoitu, että:\n"Yleisradio ilmoittaa, että yhtiö peruuttaa koettujen teknisten ongelmien vuoksi tekstityksen kaikilla kanavilla.\nYleisradion mukaan kaikilla kanavilla tekstiongelmat johtuivat lähetyksen tekstityksen teknisistä asetuksista sekä eräiden vastaanotinten virheellisestä toiminnasta.\nTekstitys otetaan Yleisradion mukaan käyttöön myöhemmin ilmoitettavana ajankohtana, kun ongelmat on saatu ratkaistua."\nNyt näkyy vain kakkonen kaapelissa, ykkösellä ja teemalla musta ruutu. Lumotv:n kaapeli, ylen logiikan mukaan vika varmaan siellä.\nTai "ongelmien vuoksi ohjelmien määrää vähennetään".\nPitkähkön häiriökauden jälkeen kanava näkyy nyt normaalisti (DNA Welho, Helsinki).\nE6 muxi pimeenä eli MTVN HD ja Canal+ Film HD ei näy :OI\nno eipä EPG ole toiminut viikkoon ettei tarvitse ilmaisia HD elokuvia tallennella\nOtin tuon mix HD paketin ja National Geography HD ei näy ollenkaan, näkyykö kenelläkään ? Lisäksi en saa ko kanavaa haettua edes kaikille laitteille, kuten sony v5500.\nE6 muxi toimii jälleen\nmutta MTVN HD ilman ääntä\nEPG ollut perjantaista 17.6 klo 12.45 alkaen tiltissä.\nJoo näköjään ES 2 HD toimii taas, eihän se kauan kestänytkään korjaaminen...\nItsellä myös noita 4/3 ja 16/9-ongelmia, esim Scifillä Galactica etc eivät välillä vaihdu 4/3:een tai vaihtuvat viivellä kesken ohjelman.\nTäällä näkyy normaalisti ja on näkynyt koko ajan, pakettina sama Mix HD mutta paikkana DNA/Welho Helsinki.\nMinullakin on ollut ongelmia DNA:n antenniverkon HD-kanavilla:\n- EPG-tiedot ovat puuttuneet jo viikon. Asiakaspalvelusta ei ole tullut vastausta viesteihini.:weep:\n- Viikonlopun Canal+ Film HD:n tallennuksesta (manuaalinen ajastus, kun ei niitä EPG-tietoja...) puuttui ääni ja maanantaina Canal+ Film HD ja MTVN HD olivat kumpikin mykkiä. Animal Planet HD ja TNT7 HD -kanavilta sen sijaan ääni kuului, 5.1-muodossakin. Myöhemmin illalla mykätkin kanavat äänensä saivat takaisin, tiedä sitten pysyykö.\nTV Viihteen HD-kanavilla löytyvät sekä EPG-tiedot että ääni.\nSD-kanavilla ei mitään ongelmia ole ollut, mutta niihin ei DNA:lla olekaan osaa eikä arpaa.\nItsellä päivittäiset EPG-tiedot pääsääntöisesti toimii(Welho HD-boxi), mutta ärsyttää se kun monella kanavalla ei näy kuin n. seuraavan päivän ohjelmat ja niistäkään ei sitten enää näy infotietoa vaikka haluaisi sen tarkistaa.\nEikös EPG:n idea ollut se että ainakin joku viikko eteenpäin näkyisi(?)\nTämä ei ehkä ihan tähän ketjuun istu, mutta EPG-tiedoissa on viime aikoina vähän kyrsinyt se, kun monesta ohjelmasta saatetaan kertoa ehkä näyttelijät, mutta ihan varmasti, että "Sisältää voimakkaita kohtauksia, ei suositella alle 15-vuotiaille"\nItse ohjelmasta ja varsinkaan juonesta ei sitten niin yhtikäs mitään !:hitme:\nPitää siis itse metsästää IMDB:sta ja muualta netistä, että mikäs se tämä nyt sitten on, viitsiikö katsoa tai kannattaako tallentaa myöhemmin katsottavaksi.\nLuulisi se olevan sisällöntuottajan ja varsinkin mainostajan intressissä antaa edes hiukan vinkkiä, mistä on kyse. Vai kuitataanko tämä tuolla K15-kommentilla? :grr:\nTän EPG-sisältö "pelleilyn" voisi varmaan kohta lopettaa ja mennä sen mukaan kuin speksit sanovat. Digi-TV alkuaikoinahan päätettiin, että kaikki tieto pitää tunkea siihen lyhyempään (episode info?) kenttään, jotta kaikki hilavitkutin boxitkin osaavat sen näyttää -> infoteksti siis erittäin minimaalisia. Samoin K15, jne. ikärajoituksillekin olisi olemassa oma paikkansa datassa, jolloin vastaaanottimessa voisi oikeasti laittaa pin-koodin taaksen vaikka yli K15 ohjelmat.\nOnko muilla SD-Nelosen kuva ja ääni epäsynkassa? Dena-Welhon kaapeliverkko, Helsinki? Muut kanavat tuntuisivat olevan ihan ok - mukaan lukien JIM.\nEilinen [Rec] paljasti vian aika selvästi, kun sattuneesta syystä päähenkilö puhuu alkupuoliskolla paljon suoraan kameralle. Onneksi(?) itse elokuva oli yllättäen niin kuraisa, ettei sitä ollut pakko katsoa.\nMainitun leffan alkupuhe oli rankasti epäsynkassa, mutta en ota kantaa kanavan muihin ohjelmiin tai leffan loppuun. Tarkistin vain muutaman alkusekunnin [REC]-leffasta.\nOletan, että synkkavirhe on elokuvan tyylikeino, tahallinen epäsynkka korostaa tuotannon amatöörimaisuutta.\nTai mikä karmeinta, leffa on mahdollisesti jälkiäänitetty. Ja kaikissa maissa, joissa jälkiäänitystä harrastetaan, kaikkien ihmisten aivoista 100% absoluuttisella varmuudella on kuollut pois huulisynkronin konsepti, kyky ymmärtää kuvan ja äänen keskinäistä yhteyttä. Noissa PASKAmaissa ihmisten irvikuvat voisivat ihan mainiosti katsoa leffansa kahtena erillisenä jaksona: ensin näytetään 90 minuuttia kuvaa ilman ääntä ja sen jälkeen kuunnellaan 90 minuutin ääniraita pimeällä kuvalla. Kukaan ei huomaisi asiassa mitään valittamista, koska niiltä mänteiltä tosiaan puuttuu ymmärrys kuvan ja äänen yhdistelmästä.\nYhdistelmä on enemmän kuin kuva ja ääni yksinään. Vähintään 150% elämys syntyy kun kuva ja ääni yhdessä koetaan. YHDESSÄ. Ei siis erikseen tai suunnilleen samanaikaisesti.\nKokeilkaa katsoa yksi leffa alusta loppuun ilman ääntä 1X-nopeudella. Sitten kuuntelette pelkän ääniraidan ilman kuvaa. Kidutukselta kumpikin tuntuu. Nuo molemmat kidutukset koettuna EI ole saavutettu yhtenäistä kokonaiselämystä, vaikka teknisesti ottaen 100% informaatiosta onkin saatu aistittua. Tällainen "90 minuutin synkkavirhe" kertoo kaduntallaajalle rautalangasta väännettynä miltä minusta tuntuu 90 millisekunnin synkkavirhe.\nJos joku (synkkavirhe-maassa asuva) ei rivien välistä huomaa, minä en tosiaankaan synkkavirheitä sulata. Tuokin leffa menee pikakelaukseen ilman ääntä, siitä on päästävä äkkiä eroon. Jo tietoisuus siitä, että synkkavirheinen tallenne odottaa läpikäymistä, nostaa stressitasot pilviin. Pitää varmaan ostaa kossupullo ja sen voimalla paskaleffa kelata minuutissa läpi. Siis leffahan voi olla 999 Oscarin voittaja ja universumin alkuräjähdyksen jälkeisistä kaikista leffoista kaikkein parhaimmaksi äänestetty, mutta jos siinä on synkkavirhe, se on minulle käyttökelvoton paskaleffa.\nTekninen virhe on virhe, ja minähän en vihreitä siedä. Kun ne pikkuäijät siis tulevat marsssista ja valtaavat maapalleron ja syövät ihmiset suihinsa. Tai no, jos syövät ihan ensimmäiseksi espanjalaiset synkkavirhetuottajat, sen minä ilomielin sallin ja taputan samalla käsiäni. Kunnes marssssssilainen uhvomies tulee ja popsii näppini suihinsa, molempiin.\nItsellä on satunnaista epäsynkkaa kanavalla kuin kanavalla johtuen tod.näkösesti Elisa viihteen digiboksista. Maikkarilla, subilla ja nelosella on kuitenkin ehkä enemmän tuota synkkavirhettä vs ylen kanaviin. Tuo on sinänsä erittäin rasittava vika. Itsellä siis osa viasta varmaan tuossa boksissa ja osa lähetyspäässä/lähetyksissä. Joskus boksin boottaaminen auttaa ongelmaan.\nOnko kellään muulla ongelmia Valkeakosken tietämillä DNA:n antenniverkon HD-vastaanotossa?\nMinulla on torstaista 30.6. asti digiboksi näyttänyt puhdasta nollaa DNA:n kanavanippujen (198,5 ja 226,5 MHz) signaalinvoimakkuudeksi.\nPari viikkoa aiemmin toinen kanavanippu oli "pimeänä" yhden illan ja aamun.\nVaikea uskoa, että antennissakaan tai sen liitoksissa olisi vikaa, kun tein vasta muutama viikko sitten antenniremontin (vaihdoin mastovahvistimen "kaksiporttiseen" ja asensin VHF-antennin entisen UHF-antennin lisäksi).\nUHF-nippujen kanavat ovat edelleen OK. Tämä ei tietenkään paljon todista, kun eri antenni ne taivaalta sieppaa.\nJos kellään muulla ei vastaavaa ongelmaa ole, niin sitten vahvistimen VHF-osassa tai VHF-antennin kaapeliliitoksissa täytyy todella olla jotakin hämminkiä.


Kuvaretkiä ympäristöön: Katolinen kirkko\nBussin ikkunasta huomasin puun oksien seasta Ristin JA kysyin: "Onkos tässäkin kirkko?"\n"Sehän on Katolinen kirkko", sanoi ystäväni. Olin Vähän yllättynyt koska en tiennyt, Etta sellainen on myös Tampereella.\nMyöhemmin palasin paikalle ottamaan muutamia valokuvia ja. Rakennuksen kulmassa Luki tosiaan Katolinen kirkko. Varmaan EU: n ansiosta katolilaisuus on lisääntynyt myös Suomessa.\nAjattelen että se on ihan Hyvä, antaa kaikkien kukkien Kukkia!\nKirkko sijaitsee lähellä Pyynikin uimahallia JA on Kaunis, hyvin ympäristöönsä sulautuva talo.\nTulee mieleen Paavi JA Vatikaanivaltio, TÄMÄ on kaukana siitä.\nLähettänyt Sulo Heinola klo 13.19\ntuo kirkko on ollut jo 60-luvun vaihteesta, samassa myös enkkukerho\n19. maaliskuuta 2012 klo 15.52\nKiitos kommentista ja mukavasta lisätiedosta.\n19. maaliskuuta 2012 klo 17.22\n11. lokakuuta 2012 klo 13.39\nOn erikoinen kirkoksi. Olisi mielenkiintoista tietää, mihin käyttöön tuo talo on alunperin rakennettu. Vai onko siellä sitten lie pieni kirkkosali jossain. Ilmeisesti seurakunta on kuitenkin pienehkö. Täytyy tunnustaa, että tuo kirkko tuli minulle täytenä yllätyksenä.\n11. lokakuuta 2012 klo 13.40


Kerrostaloasunnon sytyttämisestä vaaditaan ehdollista Raumalla\nRauma ja alue · 20.3.2013 klo 12:23\nKanavakadulla Raumalla heinäkuussa 2011 sattunutta kerrostaloasunnon tulipaloa puidaan parhaillaan Satakunnan käräjäoikeudessa Raumalla.\nAsunnossa ollutta miestä syytetään törkeästä tuhotyöstä tai toissijaisesti yleisvaaran tuottamuksesta. Syyttäjä vaatii miehelle ehdollista vankeusrangaistusta. Henkilövahinkoja palossa ei syntynyt mutta asunnon omistajan kissa jäi lukitun oven taakse liekkeihin.\nPalo sai alkunsa toisen kerroksen yksiöstä, joka tuhoutui täysin. Lisäksi palossa savu- ja vesivahingot tuhosivat asukkaiden irtaimistoa sekä asunnoissa että varastotiloissa. Asunto-osakeyhtiölle palosta aiheutui yli 340 000 euron korjaus- ja jälleenrakennuskulut. Palon jälkeen suuri osa talon 12 asunnosta oli asumiskelvottomia.\nSyytteessä olevan miehen epäillään tahallaan tai vahingossa jättäneen sähkölieden levyn päälle, jolloin lieden päällä olleet tavarat olivat syttyneet ja tulipalo pääsi irti. Poliisi otti epäillyn kiinni heti tapahtumailtana.


Ministeri energiaveneen keikahtamisesta: Meille jäisi vain kivihiili - MTVuutiset.fi\nMinisteri energiaveneen keikahtamisesta: Meille jäisi vain kivihiili\nJulkaistu 25.10.2012 09:00 (Päivitetty 25.10.2012 09:16 )\nElinkeinoministeri Jyri Häkämies ei halua spekuloida energiayhtiö Fennovoiman suunnitteleman ydinvoimalan peruuntumisella.\nPyhäjoelle suunnitellun voimalan tulevaisuus on vaakalaudalla, koska saksalaisyhtiö E.ON ilmoitti eilen luopuvansa omistuksistaan Fennovoimassa. Saksalaisyhtiön 34 prosentin osuutta Fennovoimasta on pidetty ratkaisevana, koska muilla yhtiön osakkailla ei ole kokemusta ydinvoimasta.\nHäkämies arvioi, ettei Suomen tavoite kivihiilestä luopumisesta vuonna 2025 onnistu, jos energiapolitiikkaan tulee kovin suuria muutoksia.\n– Jos merkittäviä muutoksia tulee, pelkään, että kaksi asiaa toteutuu. Ensinnäkin olisimme nykyistä alttiimpia energian hintapiikeille. Toisekseen korvaavaksi energiamuodoksi jäisi kivihiili, mikä olisi päästöpolitiikan kannalta kaikkein huonoin vaihtoehto.\nHäkämies korostaa edelleen, etteivät Fennovoiman omistajamuutokset kuulu valtiolle. Hänen mukaansa pallo on Fennovoimalla, ja periaatelupa ydinvoimalan rakentamiseen on edelleen voimassa.\nHäkämies ei myöskään halua kommentoida sitä, voisiko valtio-omisteinen energiayhtiö Fortum lähteä mukaan Fennovoiman omistajaksi. Hän ei muutoinkaan halua spekuloida, mikä yhtiö voisi E.ONin tilalle nousta.\nKatso elinkeinoministeri Jyri Häkämiehen haastattelu: (Huomenta Suomi 25.10.2012)